text:
Sára Ryggshamar Nysted úr Suðuroyar Svimjifelag setti nú seinnapartin stórt nýtt føroyskt met og juniormet í 800 metra frísvimjing á langgeil, tá ið hon á SuSvim stevnuni í Pálshøll svam teinin uppá 9 minuttir, 12 sekund og 1 hundraðpart.
Mona Simonsen úr Suðuroyar Svimjifelag átti føroyska metið á 9:18.65 frá HeimsMeistarastevnuni í Melbourne í 2007, meðan Vár Erlingsdóttir Eidesgaard úr Havnar Svimjifelag átti føroyska juniormetið á 9:18.79 frá Portugal Open í august 2015.
Besta tíð hjá Sáru sjálvari var 9:20.94 áðrenn hetta, frá HeimsMeistarastevnuni fyri Juniorar í Singapore í august 2015. Og áðrenn tað var hon 9:23.65, frá tá ið hon vann gull á Norðurlendsku Meistarastevnuni fyri Ung í juli 2015.


c: text/html

text:
Jógvan Hugo Gardar
11.01.2015 - 14:10
Ítróttur > Ítróttur > Hondbóltur
Føroyska U21 landsliðið megnaði í dystinum í gjár at fylgja við sterku serbunum í 40 minuttir tá støðan var 15-17. Eftir hetta byrjaðu kreftirnar at ganga undan.
Serbarnir høvdu frí ígjár, meðan føroyingarnir høvdu ein harðan dyst. Bakketan hjá føroyum arbeiddi sera hart allan dystin, men hevði ikki meira at geva til endans og so skrædnaði.
Endaliga úrslitið gjørdist 34-21 eftir 14-10 í hálvleikinum. Meir um dystin her
Dysturin í dag millum Grikkaland og Serbia er avgerandi um Føroyar enda nummar 2 ella 3 í bólkinum.

robotstxt: allowed

filter: keep


text:
Tá ið onkur rættar uppá King James Bíbliuna við “meiri álítandi keldum”, ella “eldri handritum”, vísa teir vanliga til Sinaiticus ella Vaticanus á onkun hátt. Hesi eru tvey sera korrupt uncial-handrit úr fjórðu øld, sum verða bókstavliga tilbiðin av nútíðarinnar “lærdu”. Hesi eru tey handrit, ið Westcott og Hort fyrst og fremst brúktu, tá ið teir samansnikkaðu sín Grikska tekst frá 1851 til 1871, og á hvønn tær nýggju týðingarnar verða grundaðar.
Vaticanus (B) er hitt mest tilbidna. Hetta handritið varð alment skrásett í Vaticaninum í 1475, og er ogn hjá Vaticanum, avgudinum, sjálvasta Pontiffinum, anti-christi, enn í dag. Sinaiticus (Aleph) varð funnið í eini skrellispann við St. Catherine Klostrið á Sinai fjalli av Tischendorf greiva, einum týskum “lærdum”, í árinum 1844. Bæði B og Aleph eru Romversk Católsk handrit. Minst til tess!
Tú vilt kanska eisini gera teg kunnan við eftirfylgjandi sannroyndir:
- Bæði handritini innihalda Apokryphurnar sum part av Gamla Testamenti.
- Tischendorf, hvør hevði sæð bæði handritini, trúði, at tey vóru skrivað av sama manni, møguliga av Evsebiusi úr Cæsareu (260-340 e.Chr.).
- Vaticanus var King James týðarunum tøkt, men Guð gav teimum nóg mikið skil til als ikki at taka tað uppá ráð í arbeiðinum.
- Vaticanus útiletur 1. Mós. 1:1–46:28; Psálm. 106-138; Matth. 16:2-3; Rom. 16:24; 1. Tim. t.o.v. Titus, alla Opinberingsbókina, og sera merkiliga, so endar hon við Hebr. 9:14. (Um tú ert kunnugur við Hebrearabrævið kapitul 10, so veitst tú hví.)
- Meðan tað leggur Barnabas Epistilin og Seyðamannin Hermas afturat Nýggja Testamentinum, útiletur Sinaiticus Jóh. 5:4; 8:1-11; Matth. 16:2-3; Mark. 16:9-20; Gern. Ap. 8:37; og 1. Jóh. 5:7 (so bert nøkur dømir eru nevnd).
- Hildið verður, at Sinaiticus hevur verðið broytt av so mongum sum tíggju ymiskum monnum. Haravleiðandi er tað eitt sára vánaligt arbeiði (hvat trúliga er orsøkin fyri, hví tað varð funnið í eini skrellispann). Mangir avskrivingarfeilir, so sum vantandi orð og endurtiknir setningar, eru at finna allan vegin ígjøgnum tað.
- Erasmus frá Rotterdam (1469-1536), hvør gjørdi heimsins fyrsta prentaða Grikska Nýggja Testamenti, bert útfrá reinum keldum, havnaði fullkomiliga lesiháttunum hjá Vaticanus og Sinaiticus.
- Vaticanus og Sinaiticus eru ikki bert ósamd við “Majoritets Tekstin”, frá hvørjum KJB kom, tey eru eisini ymisk hvørt frá øðrum. Í teim fýra evangeliunum aleina eru tey ymisk í meira enn 3000 støðum.
- Tá ið onkur sigur, at B og Aleph eru tey elstu handritini, so lýgur hann. Tað finnast mangar sýriskar og latínskar týðingar frá so langt afturi sum AÐRU ØLD, sum eru samd við King James lesiháttirnar. Til dømis eru Pasjitta (145 e. Chr.), hitt gamla “Syriac” (400 e. Chr.), sum bæði innihalda sterkan stuðul fyri King James lesiháttunum. Tað finnast umleið fimti varðveidd eintøk av gomlu latínsku týðingini frá umleið 157 e. Chr., sum er meira enn tvey hundrað ár áðrenn Jerome varð “passandi” kosin av djórinum í Rom at “endurskoða” hana. Ulfilas útarbeiddi eina Gotiska útgávu fyri Evropu í 330 e. Chr., sum samsvarar við KJB. Av Armenisku Bíbliuni, sum varð týdd av Mesrob umleið ár 400, og er samd við King James Bíbliuna, finnast fleiri enn 1200 varðveidd eintøk. Sinaiticus og Vaticanus eru týðiliga IKKI tey elstu og bestu handritini.
Týtt úr bókini “Fighting Back”,“A handy Reference Guide for King James Bible Believers.” Eftir James L. Melton.


text:
Tá ið vit lesa í søgubókunum, lesa vit aloftast um mætar leiðarar, sum ikki altíð hava dugt líka væl at leitt fólkið. Teir (og tær) hava ofta duga at kúga fólk, at dripið vanlig fólk og forfylgt menniskjum, sum hugsa øðrvísi, enn tað, sum hesir leiðarar hava sett sær sum sína stevnuskrá. Tey, sum líða undir slíkum ódugnaligum leiðarum eru vanligir borgarar, sum tú, kæri lesari, og eg, sum hetta skrivi.
Eg var mær ein túr á Nationalmusenum í dag. Tað er ein ógvuliga upplýsandi og gevandi túrur. Har var ein nýggj framsýning, sum eg serliga festi meg við. Hon eitur “De hvide busser”. Hesir hvítu bussarnir við reyðakrossmerkinum og svenska flagginum á síðuni vóru bussar, sum við krígslok vórðu sendir niður til Týsklands at bjarga fólki.
Tað var svenski greivin, Folke Bernadotte, sum skipaði so fyri, at hesir bussar vórðu málaðir hvítir, at krossmerkið hjá Reyða Krossi stóð á síðuni, og at í bussunum vóru sjálvbodnir læknar og sjúkrasystrar við á túrinum, sum kundu taka sær av teimum niðurundirkomnu fangunum og krígsofrunum. Frá desember í 1944 og til apríl í 1945 førdu hesir hvítu bussarnir okkurt um 7.000 danskar fangar heim. Seinni koma aðrir fangar við, og tilsamans førdu teir hvítu bussarnir 17.500 norðurlendingar úr týsku týningarlegunum. Hetta tykist ikki nógv í tí stóra talinum av fólki, sum vórðu dripin undir krígnum, men fyri eina lítla tjóð sum Danmark hevur hetta stóran týdning.
Tað harða arbeiði, sum fangarnir skuldu gera í týningarlegunum var ikki tespiligt. Tey fingu eina stríputa drakt og skógvarnir vóru úr træ og leðri. Sólarnir úr træi, og eitt leðurspenni at spenna teir fastar. Teir skuldu arbeiða til teir ikki orkaðu meir, síðani vórðu teir dripnir.
Tey, sum sjálvboðin fóru við teimum hvítu bussunum vóru spent og ivrig eftir at sleppa avstað. Summar sjúkrasystrar skrivaðu eitt lítið bræv, løgdu tað á køksborðið, og fóru síðani við bussunum. Eisini bussførarar og bilmekanikarar vóru við átúrunum.
Á myndini niðanfyri stendur tú framman fyri nøkrum kuffertum, meðan á vegginum verður filmur sýndur við fólkum, sum veittra úr einum spøkilsistoki. Úr hátalarunum rungaðu jarnhjólini móti jarnlunnunum.
Nógvir norðurlendingar vórðu førdir í teimum sokallaðu spøkilsistokunum suður til Padborg, og haðani til týsku týningarlegurnar.
Himmler gjørdi avtalu í apríl í 1945, at teir hvítu bussarnir sluppu at føra fangarnar til Danmark og Svøríki.
Sjúkurnar og tann ógvusliga sjón, sum teimum møtti, sum fóru við teimum hvítu bussunum vóru ikki tespiligar. Fangarnir í týningarlegunum høvdu allar møguligar sjúkar, og vóru hungraðir. Læknar og sjúkrasystrar høvdu mat og læknaútgerð við í bussunum.
Á framsýningini stóð eins feltsong frammi, har allar sjúkarnar vórðu varpaðar á, sum fangarnir høvdu.
Danskarar vórðu hertiknir uttan stórvegis mótstøðu. Mótstøðurørslan í Danmark gjørdi sítt til, og tey royndu at geva týskarum ein skarpan gang. Hetta broti úr krígssøguna hevur kanska ikki so nógv at siga í tí stóru heildini, men hetta er ein stoltur arvur, sum her verður sýndur fram.
At enda er ein kjaksending í einum sjónvarpi, har spurningurin, um vit í dag eiga at gjalda loysigjald fyri fólk, sum verða tikin móti egnum vilja. Við hesum verður søguliga hendingin við teimum hvítu bussunum førd upp í samtíðina og allar teir danskarar, sum verða tiknir við eysturstrondina á Afrika. Her eru nakrir stuttir heimildarfilmar um teir hvítu bussarnar.
Er nakar yrkjari, sum hevur verið merktur av týningarlegum og tí týsku útruddingarmaskinuni undir Seinna Heimskríggi, so er tað Paul Celan. Hann skrivar soleiðis um ikki at tiga.
Tala eisini tú
Tala eisini tú,
tala sum tann seinasti,
sig títt, tú.
Tala –
Men skil ikki nei í frá ja.
Og gev talu tíni meining:
gev henni skuggan.
Gev henni nóg stóran skugga,
gev henni so mikið nógv
sum tú veitst vera um teg ímillum
midnátt og middag og midnátt.
Hygg teg so um:
hygg hvussu tað livnar rundan um teg –
Í deyðanum! Livnar!
Satt talar hann, sum skuggan talar.
Men nú tódnar staðið, tú stendur:
Hvagar nú, skuggaleysi, hvagar?
Uppeftir. Tak fram fyri teg.
Klænri verður tú, ókenniligari, fínligari.
Fínligur: ein tráður, sum stjørnan
sígur niður eftir:
at flóta í neðra, niðriundir,
har hon sær seg sjálva glógva: í innsúgi
av treðandi orðum.
Paul Celan
Heðin M. Klein týddi
OMR


text:
Føroyskt vinnulív, politikarar og onnur áhugaði fáa møguleika at hoyra spennandi fyrilestrar við Maria Strømme, virðisløntan professara í nanotøkni á universitetinum í Uppsala, Michael Lemner, stjóra við royndum frá altjóða fyritøkum, Pæturi Smith Clementsen, tekniska stjóra í Fótbólkssambandi Føroya og Høgna Djurhuus, landskendum klummuskrivara.
Frá í morgin, týsdegnum 16. august, ber til hjá limum í Føroya Arbeiðsgevarafelag og undirfeløgum tess at melda seg til Vinnudagin, sum í ár verður 30. september. Limir, sum melda til áðrenn 1. september, fáa luttøkuna til ein serligan prís.
Hósdagin 1. september verður opið fyri øllum at melda til Vinnudagin 2016. Tá verður eisini skráin til dagin almenn.
Tilmeldingarfreistin er mikudagin 28. september 2016.
Melda teg til tíðindabræv okkara, so fært tú boð beinanvegin, vit kunna nærri um Vinnudagin 2016.


text:
Nýggi sáttmálin millum partarnar á danska arbeiðsmarknaðinum gongur frá 1. mars 2017 til 1. mars 2020. Hesin sáttmálin – Industriens overenskomst - fevnir um eini 230.000 starvsfólk, sum eru býtt á einar 6.000 fyritøkur.
Stjórin í Dansk Industri, Karsten Dybvad, segði beint eftir, at sáttmálin varð undirskrivaður, at tað hevði týdning at fáa gjørt ein sáttmála, sum leggur grundarlag undir, at danskar fyritøkur kunnu kappast við fyritøkur úr allari verðini.
Til ber at lesa meira á um sáttmálasemjuna í Danmark á heimasíðuni hjá Dansk Industri her.


text:
Hann er føddur við Gjógv 12/9-1938. Aftan á loknan barnaskúla var hann sjómaður nøkur ár, var næmingur á Føroya Fólkaháskúla veturin 1955-56, tók preliminerprógv 1958 og læraraprógv á Føroya Læraraskúla 1962. Próvtøkuárið varð hann settur í starv við Glyvra skúla og her arbeiddi hann, til hann miðskeiðis í 70-árunum fekk starv á Argjum. Á sumri 1977 leyk hann exam. art. prógv í Norðurlendskum, serliga føroyskum máli og bókmentum við Fróðskaparsetur Føroya.
Í 1970 fekk hann saman við øðrum í lag útgávu av nýggjum blaði »Fjarðbúgvin« - blaðstjóri var hann 1970-74.
Í samband við at Argja bygd í 1978 fylti 150 ár, skrivaði Hans Jacob bygdarsøguna »Argir«.
Úr: Árni Dahl: Bókmentasøga I-III. Fannir. 1980-83. (GG. Seinast dagført í 1983).


text:
Hann er føddur í Hovi 12/4-1936. Real-prógv tók hann í Vági 1952, var so nøkur ár til skips, fór á Føroya Læraraskúla og tók prógv har 1958.
Hann var tímalærari við Millum- og Realskúlan í Havn 1958-61, lærari á realdeild Føroya Studentaskúla 1961-74 og frá 1974 varaskúlastjóri á Eysturskúlanum. Hann hevur íðin virkað fyri útgávu av føroyskum barnabókum, sum nevndarlimur í Bókadeild Føroya Lærarafelags 1958-75, formaður frá 1965, og sum stovnari av Bókamiðsøluni, har hann hevur verið nevndarlimur frá 1968.
Sjálvur hevur hann til skúlabrúks skrivað »Bíbliusøgur«, 1961, savnað »Náttúrusøguligan orðalista«, og saman við øðrum hevur hann evnað til bøkurnar »Lindýr«, »Ættin unga« og røðina »Kristnikunnleiki til skúlabrúks«.
Úr: Árni Dahl: Bókmentasøga I-III. Fannir. 1980-83. (GG. Seinast dagført í 1983).


text:
Gransking og Fólkatingið
Sjálvstýrisflokkurin vil á Fólkating fyri at menna m.a. gransking. Hetta kann gerast beinleiðis við at kanna møguleikar fyri Ph.d. samstarvi við Danmark.
Danmark setti sær sum mál at tvífalda Ph.d. lesandi í tíðaskeiðinum 2005-2012. Hetta mál hevur Danmark rokkið, og er fyribils frágreiðing komin, leinkjan: http://www.ft.dk/dokumenter/tingdok.asp ... /index.htm
Endamálsorðingin er soljóðandi: Satsningen på ph.d.-uddannelse bidrager til at gøre Danmark til et højteknologiskvidenssamfund og bidrager til målet om, at forskningsaktiviteten i det offentlige skal udgøre mindst 1 % af bruttonationalproduktet.
Ein Ph.d. lestur tekur 3 ár og kostar nógv. Ein miðal Ph.d. lestur er mettur til (í Danmark) at kosta umleið 2 mill krónur.
Hví skulu so Føroyar fáast við sovorðið kostnaðarmikið? Svarið er einfalt! Tí at útbúgving og gransking er ein alneyðug íløga, sum ikki má gloymast. Við at granska hevur vinnan kring heimin ment seg almikið; uttan gransking, hevði tøknin á mongum økjum ikki verið.
Danir hava nú roynt hetta í 6 ár, og er tað ein sjálvfylgja, at vit fáa samband við danska gransking, og at fylgja við eftirmetingini av hesum megnar “satsningi”. Danmark fer komandi ár at eftirmeta, hvussu hevur gingist, og vil Sjálvstýriflokkurin fylgja væl við hesum, Føroyum og Fróðskaparsetrinum at frama.
Við at læra av Danmark og teirra royndum kunnu vit menna gransking í Føroyum og fáa eitt møguligt granskingarsamstarv við Danmark. Við slíkum samstarvi høvdu vit kunnað økt um Ph.d. lesandi í Føroyum.
Vinnan fíggjar, sum er, nakað av gransking, men tað nýtist ikki bara at vera vinnan og tað almenna sum fíggjar Ph.d. lestur. Føroyar gjørdust partur av ES-granskingargrunni (FP7) í fjør, sum vit gjalda í. Í samstarvinum við Danmark kunnu vit tískil lættari fáa atgongd til henda grunn.
Sjálvstýrisflokkurin sær møguleikarnar, og meinar tað.
X við lista D
Teitur Vágadal
Sjúkrarøktarfrøðislesandi og valevni Sjálvstýrisfloksins
"Lower taxes." Then he adds: "I believe you are thinking of reforming your voting system. Be careful of proportional representation. I give you that as a free tip."
Benjamin Netanyahu til Charles Moore hjá The Telegraph


text:
Karin Kjølbro og Høgni Lisberg við á Doktaragrund
Í nógv ár hevur tað verið fastur táttur ólavsøkudag, at Unga Tjóðveldið skipar fyri fólkafundi á Doktaragrund. Hetta er 14. árið á rað, at Unga Tjóðveldið skipar fyri fólkafundi ólavsøkudag. Røður, skjaldur og tónleikur er á skránni.
Í ár bera Karin Kjølbro, onnur av fyrstu kvinnunum, ið varð vald á Føroya Løgting, og Rasmus Steintórsson Biskupstø, ið bera fram røðu. Rasmus Steintórsson Biskupstø er júst liðugur við bachelorútbúgving innan sosialvísind og samfelagsplanlegging.
Carl Jóhan Jensen, rithøvundur, ber fram síni eyðkendu skjaldur.
Víðakendi og dugnaligi Høgni Lisberg framførir til fólkafundin. Hann hevur givið fleiri fløgur út og er sera væl umtóktur.
Enda verður við tjóðsanginum.
Fólkafundurin byrjar kl. 19. Elsa Berg, forkvinna Unga Tjóðveldisins, bjóðar vælkomin.


text:
Sambúgvin hjá løgmálaráðharranum tikin fyri rúsdrekkakoyring
- Hann má taka sína revsing eins og øll onnur, skrivar Søren Pape Poulsen, løgmálaráðharri, á Facebook, eftir at sambúgvi hansara í nátt varð tikin fyri rúsdrekkakoyring. Hann hevði eina promillu upp á 1,25 sambært Pape.
- Rúsdrekkakoyring kann ikki forsvarast og kann hava sera álvarsamar avleiðingar. Nú má sambúgvi mín taka sína revsing eins og øll onnur. Mín støða til lóg og landaskil er tann sama í dag sum í gjár, skrivar løgmálaráðharrin sambært Ritzau.
Treytaleys frádøming
Sambært Rådet for Sikker Trafik fær ein persónur við eini promillu upp á millum 1,2 og 2,0 frádømt koyrikort sítt treytaleyst í trý ár fyrstu ferð. Alternativt kann persónurin søkja um at koyra við alkolási.
Sambúgvin hjá Pape er úr Dominikanska Lýðveldinum. Teir hittust á sumri 2013 í Brussel, har sambúgvin arbeiddi.
Teir vórðu trúlovaðir í fjør og skulu eftir ætlan giftast í ár.
Mest lisið í farnu viku
Heystarfat
Prát við Jørgen Niclasen
Trump heldur fram sína sigursgongd
Argentinski kavbáturin sprongdist eftir 40 millisekundum
Samrøða við Trine Camilla Joensen úr Valkyrjunum
Rúsdrekkaávirkaður og 12 persónar í bilinum
Myndarøð: Væleydnað seymiskeið fyri nýbyrjarar
Trolbátarnir fullfermdir á Leirvík
"Kom á 2069" - Sending 22
Smuglingin av fiskaflaki úr Norra vindur upp á seg
Prát við Svend Højgaard
Ísraelar og palestinar - sum dagur og nátt
55 vilja vera stjóri
Tvístøða kjaksending 24 - Lán til uttanlandaferðir
Lýsa fyri 70 milliónir í Fiskafingrum
Týsk Samherja-skip fingið nøvn
Ein sólskinssøga á vetri
Íslendsk lodnuskip hava rokveiðu - norðmenn á veg
Vandi fyri álvarsomum stríði millum Danmark og Grønland
Eg sakni heildarætlan fyri fiskivinnuna
R7 Premier League 9 - aftaná 24. umfar
Samrøða við Hans Jacob Hjelm, um Dansibandsfestivalin
Klipp fyri at brúka telefon í bilinum - kanska eisini í Føroyum
Messi brendi brotsspark
Samband
Postboks 226
FO-600 Saltangará


text:
Stóra talið av dønum, ið verða sjúkir av angist ella tynglyndi á hvørjum ári, er ein samfelagstrupulleiki. Tøl frá danska heilsustýrinum vísa t.d. at angist er vorðin høvuðsorsøkin til fyritíðareftirløn í Danmark. Sjúkrameldingar eru kostnaðarmiklar fyri landið, og tískil kann tað verða ein góð íløga at bjóða ókeypis sálarfrøðiliga hjálp.
Hetta meta danskir granskarar, sambært dagblaðnum Information, ið taka útgangsstøði í einari stórari enskari granskingarverkætlan. Verkætlanin hevur síðan 2008 bjóða fólki við angist og tunglyndi ókeypis viðgerð, og mett verður at útreiðslurnar til viðgerð fara at løna seg í longdini, tá minkað verður um innleggingar og fólk skjótari venda aftur til arbeiðsmarknaðin. Harumframt er
Eitt fleirtal í Fólkatinginum er sinnað at stuðla eini líknandi verkætlan í Danmark. Bæði danski Javnaðarflokkurin, Vinstriflokkurin, Danski Fólkaflokkurin, Sosialistiski Fólkaflokkurin, Tey Radikalu og Alternativið eru jaliga sinnaðir.


text:
Kunningarfundur á Kambsdali
Í dag kl. 13 skipar Granskingarráðið fyri kunningarfundi í Miðnámi á Kambsdali um vinnu ph.d.-stuðul og aðrar stuðulsmøguleikar
Sirið fegnast um at Tórshavnar kommuna vil betra um hølisviðurskiftini hjá kommunulæknum
Sirið Stenberg, landsstýriskvinna, hevur á fundi við Anniku Olsen, borgarstjóra, umrøtt hølisviðurskiftini hjá kommunulæknunum
Miðlar í hornatøkum
Um vikuskiftið greiddi Sosialurin frá einum stríði í Kringvarpinum - í dag og í kvøld heldur orðadrátturin fram
Kingo-bólkurin sungið í 20 ár
Kingo-bólkurin kundi sunnudagin 26. november hátíðarhalda 20 ára stovningardag.


text:
Myndir: KÍ vann 2-0 á 07 Vestur
ítróttur09-04-2017 - 18:52 - Jóanis Albert Nielsen
07 Vestur fekk í dag vitjan av KÍ á Dungasandi í Sørvági, undan dystinum hevði 07 Vestur fingið 0 stig fyri sínar báðar dystir, og KÍ hevði fingið 2 stig fyri sínar dystir.
Dysturin var ikki meira enn byrjaður so fekk KÍ langt seg á odda við málið frá Jóannes Bjartalíð. Tað var eisini KÍ ið vísti meira spæl fyrst í dystinum, men so við og við kom 07 Vestur meira inní dystin, og liðini spældu javnt upp móti hvørjum øðrum seinni hálvu av fyrra hálvleiki.
Tað var 07 Vestur ið hevði nógv tað mesta at bjóða uppá í seinna hálvleiki, og høvdu teir eisini onkran góðan møguleika, Holgar Durhuus rakti tvørtræði eftir fríspark. Sølvi Egilson royndi seg við langskotið ið málverjin fekk koyrt uppum, og so skuldi Holgar havt skorað, tá ið hann í 16-metrinum stóð púra fríður, men skotið frá honum fór uppum. Móti endanum av dystinum skoraði Páll Klettskarð til 0-2, sum eisini gjørdist úrslitið av dystinum.


text:
Um Norðfra
Norðfra fór undir sítt virksemi í 1974 í Árnafirði. í 1997 bleiv virksemi flutt til Norðdepil og tá kom veruliga gongd í virksemi. Umframt at framleiða tradionellan saltfisk byrjaðu tey at framleiða vørur til Føroyska heimamarknaðin. Tá bleiv framleiðslan umløgd soleiðis at framleiddar blivu tær vørurnar sum Norðfra er kent fyri í dag.
- Beinfrítt toska- og hýsuflak
- Raspaðar vørur
- Fiskafrikadellir, minidellir, knettir og fiskabollar
- Lættsaltað toskaflak
- Kjálkar og lippur
- Kalvafiskur og annar flatfiskur
- Og mangt annað
Í 2015 bleiv virksemi aftur flutt. Hesuferð bleiv virksemi flutt til Leirvíkar. Hetta komst av at logstikkur og atgongdin til fisk var blivin sera trupul norðanfyri. Í Leirvík hevði virkið áðrenn egna landingarmiðstøð og Ísvirkið, umframt eitt flakavirki sum hevði ligið stilt í nøkur ár, so hetta var ein upplagdur møguleiki at koma nærri okkara kundum og betri atgongd til tað rávøru okkum tørvaði.
Eigarar av Norðfra eru í dag:
- Leif Høj
- Kaj Otto Frederiksberg
- Jónhard Frederiksberg
- Jógvan Martin Hansen
- Osmund Justinusen


text:
Sjómanstrúboðarin var í Klaksvík og vitjaði umborð á Norðsøka
Tað sá betri út fyrr í ár. Orðini komu frá garvaða og veðurbarda útróðrarmanninum Eyðálvi Vang, tá hann í sjaskveðrinum á middegi í dag, kom aftur av útróðri við báti sínum Norðsøka.
-Fiskiskapurin var brúkiligur, tá vit taka hædd fyri at stamparnir vóru engdir til djúpt vatn og vit vóru nærum tætt uppi undir landi.
Vit høvdu onga goggu, so tað var í lagið at fáa 4000 pund á 56 stampum. Størra helvtin var hýsa- sigur Eyðálvur.
-Tað sá betri út fyrr í ár enn tað ger nú. Fiskiskapurin er so mikið smáligur, at tað nyttar einki at seta tvær ferðir í sama stað. Seinnu ferðina er einki at fáa hóast fyrra setan gav nakað av fiski.
Við Norðsøka eru 3 mans og tveir eru í skúrinum og egna. Tá teir royna á djúpum vatnið hava teir vanliga væl meiri av línu við og eru tá sum oftast fýra mans umborð.
Eyðálvur er ein av okkara garvaðu útróðrarmonnunum. Hann róði út í fleiri ár áðrenn hann gjørdist skipari og hevur nú ført útróðrarbát í 34 ár.
-Sjógvurin er ov heitur, tí hann er enn tíggju hitastig. Fiskiskapurin verður ikki betri fyrr enn hitin kemur niður á átta og helst sjey hitastig, sum er besti hitin- sigur Eyðálvur.
Sjómanstrúboðarin vitjaði umborð í Klaksvík og fekk eitt gott prát við tann fryntliga skiparan.
Bøn var eisini biðin fyri báti, manningini og teirra kæru.
Gud signi og varðveiti sjófólk okkara.
Mest lisið í farnu viku
Heystarfat
Prát við Jørgen Niclasen
Trump heldur fram sína sigursgongd
Argentinski kavbáturin sprongdist eftir 40 millisekundum
Samrøða við Trine Camilla Joensen úr Valkyrjunum
Myndarøð: Væleydnað seymiskeið fyri nýbyrjarar
Rúsdrekkaávirkaður og 12 persónar í bilinum
Trolbátarnir fullfermdir á Leirvík
"Kom á 2069" - Sending 22
Smuglingin av fiskaflaki úr Norra vindur upp á seg
55 vilja vera stjóri
Ísraelar og palestinar - sum dagur og nátt
Prát við Svend Højgaard
Tvístøða kjaksending 24 - Lán til uttanlandaferðir
Lýsa fyri 70 milliónir í Fiskafingrum
Týsk Samherja-skip fingið nøvn
Vandi fyri álvarsomum stríði millum Danmark og Grønland
Eg sakni heildarætlan fyri fiskivinnuna
Íslendsk lodnuskip hava rokveiðu - norðmenn á veg
R7 Premier League 9 - aftaná 24. umfar
Samrøða við Hans Jacob Hjelm, um Dansibandsfestivalin
Ein sólskinssøga á vetri
Klipp fyri at brúka telefon í bilinum - kanska eisini í Føroyum
Messi brendi brotsspark
Samband
Postboks 226
FO-600 Saltangará


text:
Mini sandwich við rækjum og mynte
Tilfar
Fylla:
300 g. rækjur
¼ agurk (ca. 100 g)
300 g. frískar ertrar
200 g. rómaost við hvítleyk 29,5%, t.d. Buko® Garlic
100 g. súrróma 9%
1 spsk. olivenolja
1 spsk. sitrónsaft
1½ spsk. grovt hækka frískt mynte
¾ tsk. grovt salt
frískt kvørna pipar
50 minuttir at gera
Uppskriftin er til 10-12 persónar
Mannagongd
Turka rækjurnar við einari køksrullu ella viskustykki. Sker agurkuna í smáðar bitar og smákóka ertrarnar.
Rør rómaostin saman við súrrómanum . Koyr olivenolju, sitronsaft, mynte, salt og pipar. Koyr síðan rækjur, agurk og ertrar i dressingin - vend a


text:
Skrivað tann .
Týskvøldið 21. juni kl. 21.00 verður sent beinleiðis úr Klaksvík.
Gestir eru Dinna og Eyðun Jacobsen av Glyvrum og Steinbjørn Jacobsen úr Klaksvík.
Vertur er Kári Kjelnæs.
Sendingin verður endursend sunnudagin 26. juni kl. 12.30.
Altíð ein góð sending frá Evangelisku Røddini !
Skrivað tann .
Í kvøld er Dávur Jacobsen úr Søldarfirði gestur í útvarpsstovuni.
Vertur er Absalon Absalonsen
Sendingin varð fyrru ferð send í 2009
Á TORGINUM - ein góð sending frá Evangelisku Røddini á RÁS2
Sendingin verður endursend sunnudagin 19. juni kl. 12.30
Skrivað tann .
Samfelagsstevna á hvítusunnu 10. - 13. juni
Í Badmintonhøllini
Hvítusunnudag 12. juni
· kl. 10:00 Breyðbróting/morgunmøti (Poul Færø talar)
· kl. 12:30 Sunnudagsskúli (í Betesda)
· kl. 15:00 Uppbyggingarmøti (barnaansing er í Skálanum)
Talarar: Joen Magnus Rasmussen og Jógvan Zachariassen
· kl. 19:00 Evangeliskt møti (barnaansing er í Skálanum)
Talarar: Jákup Hansen, Miriam Rasmussen, Rógvi Joensen
Betesdakórið syngur
· kl. 22:00 Opið hús (Høgni Johannesen talar)
Mánadag 13. juni
· kl. 09:30 Morgunkaffi og seminar (Hjartapína við Jørundi Hansen)
· kl. 16:00 Sangløta/uppbyggingarmøti (barnaansing er í Skálanum)
Sonni Poulsen talar
Ímillum hesi møtini verður nátturði í høllini
· kl. 19:00 Evangeliskt møti (barnaansing er í Skálanum)
Talarar: Rúni Olsen, Jóhanna Thomassen, Evald Johannesen, Svein Petersen
Siloakórið syngur
Verið hjartaliga vælkomin!
Skrivað tann .
KONSERT Í SILOA Í FUGLAFIRÐI
Nú sunnukvøldið - 5. juni kl. 20 - fer Sangkórið í Siloa at hava konsert í Siloa í Fuglafirði.
Les meira


text:
EBI- Elektroniskar Bókasavnstænastur á Interneti
EBI er eitt samstarv, skipað millum fólka- & skúlabókasøvn og skúlar um felags hald av elektroniskum bókasavnstænastum á internetinum.
Endamálið við samstarvinum er at royna at fáa til vega teldutøkt tilfar á internetinum: bókaskráir, tíðarrit, leksika og handbøkur so bíliga sum tilber, og gera hetta tilfarið tøkt hjá teimum, sum brúka bókasøvnini og næmingum í fólka-, miðnáms- og framhaldsskúlunum.
Í høgru síðu sært tú búmerki og tekstin ´13 aðrir grunnar´. Har kanst tú klikkja á fáa yvirlit yvir hesar útvaldu grunnar. Her fært tú álítandi og umfatandi vitan um eitthvørt evni.
Til dømis er atgongd til donsku grunnarnar, sum kallast Faktalink og Forfatterweb.
Faktalink og Forfatterweb eru danskir upplýsingagrunnar á netinum, sum upplýsa um nógv av tí, sum vit hoyra nógv um, men sum vit í veruleikanum ofta ikki vita so nógv um kortini.
Faktalink er eitt savn av greinum um aktuell og onnur viðkomandi evni, sum lærarar og næmingar viðgera í skúlanum, ella sum tey forvitnu fegin vilja vita meira um. Nógv av tí, sum er uppi í tíðini, vandamál, fyribrigdi, hendingar, fólk og rák verður her viðgjørt greitt og við tilvísingum til tilfar á internetinum, til bøkur og greinir, sum áhugað kunnu lesa, og við sjónvarps- og útvarpsinnsløgum, sum lýsa evnið.
Forfatterweb er ein dátugrunnur við einum løttum og greiðum inngangi til rithøvundar og kendu ritverk teirra, tað verið seg barna-, ungdóms- og vaksnamannarithøvundar bæði úti og heima. Her er hópur av góðum tilfari, sum lærarar og næmingar á miðnáms- og hægri skúlum kunnu fáa væl burturúr. Vanligi lesarin, sum vil vita meira um tað, sum hann lesur, og ikki minst teir nú so nógvu lesibólkarnir kunnu her fáa upplýsingar og íblástur til lesnað.
Faktalink og Forfatterweb eru ætlaðir donskum bókasavnsbrúkarum, og Landsbókasavnið og bókasøvnini kring landið rinda tað, sum tað kostar at halda Faktalink og Forfatterweb, so at øll í Føroyum eisini kunnu brúka hesa tænastuna á teirra teldum ókeypis.
Vit á føroysku bókasøvnunum halda, at tað hevur týdning at fólk, bæði yngri og eldri, hava atgongd til upplýsingatilfar á netinum, sum er áhugavert og liggur eitt sindur longri á enn nógv av tí, sum annars verður borið fram á netinum.
Faktalink og Forfatterweb eru partur av teirri serligu upplýsingatænastuni EBI, sum Landsbókasavnið og fleiri aðrir stovnar veita sínum brúkarum og næmingum.


text:
Stríð trúarinnar góða stríð
20.07.2017 - 10:13 - Ásbjørn Jacobsen
Øll vit kristnu eru á ferð og øll møta vit mótgongd og líðing í lívinum, fyrr ella seinni.
Tað umgongst ikki í hesum synduga heimi.
Kristinlívið er eitt stríð, tí at vit liva í einum syndugum heimi. Vit hava 3 høvuðsfíggindar, teir eru Sátan, heimurin og hitt gamla menniskjað í okkum.
Freistingin at fylgja hesum heimi og lata vera við at stríða trúarinnar góða stríð, er ómetaliga stór, eisini um tað ikki samsvarar við Guds orð og Guds vilja.
Tað er, sum kunnugt, munandi lættari, at ganga á tí breiða vegnum.
Guds orð bíður okkum at ”lata okkum í øll herklæði Guds” og at stríðast og ikki missa mótið. Eru vit ikki ílætin herklæðini, tá eru vit sárbar og ikki før fyri at berjast og stríðast ímóti Sátani, heiminum og gamla synduga menniskjanum í okkum.
Tað eru so mong mótleys kristin í dag, sum hava givið upp trúnna, sum ikki vildu, tímdu ella orkaðu at stríða trúarinnar góða stríð.
Hetta stríðið, eg tosi um, er IKKI eitt stríð fyri at blíva ein kristin, men tað er stríðið tú og eg eru í, fyri framhaldandi at vera ein kristin. Stríðið fyri at varðveita sonarrættin.
Bíblian ávarðar mangar ferðir um ikki at sovna og ikki at vera lunkin í trúnni. Tí ræður um, ikki bara fylgja við streyminum, men at stríða trúarinnar góða stríð.
Onki er so vandamikið fyri hin trúgvandi sum syndin, og tá ið vit ikki longur síggja synd sum synd.
Hetta er eisini ørindini hjá Judasi ápostli, tá ið hann sigur í v. 3:
”Elskaðu tit; tá ið tað var mær ógvuliga nógv um at gera at skriva til tykkara um okkara felags frelsu, helt eg meg vera noyddan til at skriva til tykkara at minna tykkum um at stríðast fyri teirri trúgv, sum eina ferð fyri allar er fingin hinum heilagu.”
So hjálpi Gud okkum, at stríða hitt góða stríðið.
- áj -


text:
Við donsku lóggávuni eru føroyingar partur av eini skipan, ið árliga sendir fleiri hundra ósek í geglið. Nú Føroyar standa á gáttini til egna rættarskipan, eiga vit at hugsa um altjóða rættartrygd og mannarættindi, tá rætta rættarskipanin skal finnast.
Stóra smuglaramálið, sum fyrr í ár varð avgreitt í Føroya Rætti, hevur sett fokus á varðhaldsfongsul og avbyrging av fangum. Í hesum yvirtøku tíðum, við ætlanum um yvirtøku av rættarskipanini, er hetta fokus sera viðkomandi. Við donsku lóggávuni eru føroyingar partur av eini skipan, ið hevur fingið nógvar atfinningar frá mannarættindafelagsskapum. Eini skipan, ið árliga sendir fleiri hundra ósek í geglið.
Tá tú verður varðhaldsfongslaður, er mannagondin í stuttum hendan. Verður tú handtikin av løgregluni, skal tú innan eitt døgn er fráliðið fyri ein dómara í grundlógaravhoyring. Dómarin kann í grundlógaravhoyringini leingja handtøkuna í upp til tríggjar dagar, men bert um løgreglan metir, at hon innan tríggjar dagar fær fingið til vega nóg nógv prógv, til at fáa teg varðhaldsfongslaðan. Tá henda freist er fráliðin, skal dómarin aftur taka støðu til, um tú skalt varðhaldsfongslast. Hetta verður gjørt á einum rættarfundi, og uttan nakra veruliga dómsviðger. á sama rættarfundi verður avger tikin, um tú skalt sita avbyrgdur ella í vanligur arrestini.
Ósekur í geglið
Smuglaramálið er farið afturum, og tann ungi íslendingurin er dømdur sjey ára fongsul, tí er lætt at skumpa burt spurningin um varðhaldsfongsul, og um fongsul í avbyrging. Men tað er neyðugt at vit halda fokusið á hesum spurningum, soleiðis, at vit í eini føroyskari rættargangslóg ikki enda í somu suggu, sum danir eru endaðir í. Neyðugt er at minnast til, at ein og hvør er ósekur, til rætturin hevur dømt hann sekan. Hetta var eisini galdandi fyri unga íslendaran, heilt til hann varð dømdur fríggjadagin.
Manglandi hagtøl
Danir hava søguliga ikki ført hagtøl yvir nýtsluna av varðhaldsfongsul og avbyrging, og tá eg arbeiddi við míni serritgerð í 2001 vóru eingi almenn hagtøl hesum viðvíkjandi. Eg eri ikki greiður yvir um tílík tøl finnast nú. Einastu hagtøl eg hevði at halda meg til, var stóra kanningin hjá danska granskaranum og journalistinum Preben Wilhjelm, sum kannaði allar varðhaldsfongslingar í tíðarskeiðinum 1976-85. Henda kanning vísti skelkandi úrslit: Av teimum um 5000 fólkunum, ið vóru varðhaldsfongslaði árliga, vóru heili 12%, tað eru 600 fólk, fullkomiliga fríkend. Altso 600 ósekir danir vóru varðhaldfongslaðir av órøttum. Eftir at Danmark í samstarvi við USA fór í kríggj móti yvirgangi, fekk dómsvaldi og løgreglan víðkaðar heimildir, tí er eingin orsøk til at halda, at talið av fólki í varðhaldsfongsli er fallið. Tað eru heldur ikki hendar nakrar víðgongdar broytingar í mannagongdunum, tá fólk verða varðhaldsfongslaði, tí er eingin orsøk at halda, at feilprosentið er lægrið, enn tá kanningin varð gjørd.
Rættur til verju
Eitt rættarsamfelag hevur ábyrgd at verja sínar borgarar móti ágangi, og serliga móti ágangi frá sjálvum samfelagnum. Tí er varðhaldsfongsul ein neyðloysn, ið bert eigur at verða nýtt, tá hetta er alneyðugt, t.d. tá vandi er fyri, at tann ákærdi flýggjar, fremur onnur brotsverk ella kann órógva kanningararbeiðið. Her er talan um at seta ein juridiskt ósekan í varðhald, og hetta er altíð álvarsamt.
Í smuglaramálinum sat ungi íslendarin 170 dagar varðhaldsfongslaður í avbyrging, og hetta hevur fingið sinnini í kók í Íslandi. Hetta er sjálvandi væl skilligt. Jú, gamaní maðurin er nú funnin sekur, og lætt er tí at gloyma, at hann jurdisikt var ósekur, meðan málið var fyri. Men tað var hann, og tað eru øll, sum vera varðhaldsfongslaði, og ein avbyrging í 170 dagar er ein øgilig revsing, serliga tá talan er um ósek fólk.
Heimsmet í avbyrging
Í donskum høpi er hetta tó ikki ein óvanliga lang avbyrging. Hópin av dømum eru um fólk, ið hava fingið álvarslig sálarlig mein av at sita avbyrgd í longri tíðarskeið.
Danmark hevur fingið hvassar atfinningar fyri nýtsluna av avbyrging, og hetta hevur síðan miðskeiðis í sjeyti árunum havt við sær støðugar tillagingar av lóggávuni á økinum. Tó uttan at veruligi trupulleikin er loystur. Enn kemur fyri, at fólk sita yvir eitt ár í avbyrging. Tær broytingar, ið eru hendar í lóggávuni, hava sum heild havt við sær, at talið av stuttum avbyrgingum er fallið, meðan talið av longri avbyrgingum er hækkað. Tað eru longru avbyrgingarnar, ið hava mest skaðiligu árinini. Danmark er tiltikið fyri langar avbyrgingar. Í Evropa eru fleiri lond, ið als ikki brúka avbyrging í sambandi við varðhaldsfongsul, meðan onnur lond bert nýta avbyrging í heilt serligum førum. Eitt nú í Týsklandi har avbyrging bert verður brúkt í sambandi við yvirgangsvirksemi. Tað er bert í Danmark, Noregi og Svørríki, at møguleiki er fyri óavmarkaðari avbyrging. Ísland hevur áður havt henda møguleika, men eg skilji á føroyskum miðlum, at hetta er broytt. Føroyar og Grønland eru undir danskari lóg, so hjá okkum er støðan sum í Danmark, og vit gerast automatiskt partur av danska heimsmetinum í nýtslu av avbyrging.
Tað er merkisvert, at man í einum rættarsamfelagið, sum tí danska kann liva við, eini somikið ótespiligum heimsmeti, serliga tá hetta tal verður hildið upp ímóti tí høga tali av ósekum, ið verða varðhaldsfongslaði. Men mín áheitan á føroyska lóggávuvaldið má vera, at vit sleppa okkum burt úr hesi ótespiligu skipan, og tillaga okkara rættargangslóg til altjóða lóggávu og mannarættindi.


text:
Fór ein túr oman í Sandagerð og Álaker í dag, gekk ein túr við synunum runt í fjørðuni og hugdu í hyljar o.a. Men hugdu eisini at flokkum av fólki, ið vóru komin oman at loypa á sjógv. Eg føldi ein tørv á at vísa synunum hjá mær hesa dylluna, og tosa um hetta, at man ikki skal lata seg kroysta til nakað, ið man ikki hevur hug til, og at eingin hevði krav uppá nakað frá teimum, um teir valdu ikki at fylgja avbjóðingini.
Beint tá eg kom oman, stóð ein genta um 10 ára aldur í stiganum niður í vatni í Álakeri, tvær vinkonur sótu innballaðar í handklæði. Meðan ein triðja filmaði. Hendan í stiganum hevði als ikki hug at loypa útí, og hinar eggjaðu henni at loypa útí. Alla tíðina meðan vit gingu oman, hoyrdi eg tær eggja henni til, og at enda stakk hon beinið í sjógvin, og rópti so nei, eg geri tað ikki.
Tá lat í henni, ið filmaði: “So skyldar tú mær eina biografbillett”, tað var ikki sagt í spølni, men sum eitt krav. Hin segði, nei, tað geri eg ikki, minst líka ísakalt, sum hin hevði sagt tað. Men fór eitt sindur útí og so uppaftur. Tað virkaði alt ódámligt, og vísir, hvussu trupult tað er hjá børnum at skilja hetta stuttliga vaksnaspælið.
Komin yvir í Sandagerð var eg vitni til, at Petri Tannklinikk tók hetta spælið til eitt nýtt støði við at avbjóða aðrar fyritøkur. Well, eg sum hevði vóna, at Facebook aftur fór at blíva normal, má nokk liva við, at øll nú skulu loypa á sjógv umaftur í arbeiðsregi.
Men í tí eg gekk niðanaftur komu tvær mammur við synum oman, opinbart vóru tað synirnir, ið skuldu loypa á sjógv, tí løtu seinni stóðu dreingirnir í svmijibuksum, annar um 6-7 ára aldur umbestemmaði seg og segði, at hann ikki vildi, men mamman royndi at skumpa hann út eftir og segði “far nú!”.
Hetta er eitt áhugavert sosialt fyribrygdi.


text:
Jóansøkan byrjar við Stórá
1. lið23-06-2017 - Jónfinn Petursson
Undan 14. umfari í Effodeildini: TB/FCS/Royn – HB
Seinasti dysturin fyri summarsteðgin er á skránni fríggjadagin. Vit skulu til Suðuroyar at seta hol á Jóansøkuna.
Fjórða plássið stendur uppá spæl nú felagsliðið í Suðuroy tekur ímóti við Stórá. Suðringar eru flúgvandi og liggja sera væl í svinginum til at staðfesta frálíku gongdina higartil í ár, og við góðum úrsliti móti okkum, er árið helst bjargað.
Vit mistu flogið aftur sunnudagin, tá vit lótu Skálamenn sleppa avstað aftur við øllum. Hetta var ikki gamalt í Gundadali, men tíðirnar eru nýggjar og gestablíðnið helst ov stórt.
Skal okkum verða lív lagað í stuttliga endanum í Effodeildini, mugu vit fáa okkurt burturúr fríggjakvøldið.
Hóast uppgávan er sera torfør, er einki annað at gera enn at herja á og royna sum frægast.
Góðan dyst og koyr á, HB !!!!
Allir dystirnir í 14. umfari eru hesir:
2306 EB/Streymur – B36
2306 ÍF – KÍ
2306 Skála – NSÍ
2306 TB/FCS/Royn – HB
2306 07 Vestur - Víkingur


text:
Tað var B71, ið bjóðaði suður til venjing og bóltspæl, og sigast má, at tiltakið var sera væl fyriskipað og eydnaðist væl. At so veðrið eisini vísti seg frá síni góðu síðu ger, at túrurin fær eina stjørnu eyka.
Okkara ferðalag fór av Gomlurætt kl. 9.45, og vit vóru aftur á Gomlurætt kl. 17.00
Byrjað varð við statiónsvenjing, har 5 bólkar á uml. 11 dreingir fluttu runt á vøllinum og vandu 10 minuttir við 5 ymiskum venjingum.
Fimm málmenn vóru við á túrinum og fingu teir holla málmansvenjing frá Waldimar Nowicki. Uttan at taka nakað frá øðrum venjingum, so var saksaspark á máttuni hjá Karl Vidtfelt nokk tann mest populera venjingin á degnum.
Í døgurðasteðginum borðreiddu fryntligir sandoyingar við skrúvum, kjøtsós og grønmeti. Eisini var møguligt at fáa sær ein kaffimunn við pannikøku ella onkrum øðrum søtum aftur við og eitt gott prát.
At so ein - sum sandoyingar siga - "norðoyingur" búsitandi á Skarvanesi leggur at landi og vísur sítt kynstur sum frásøgumaður, gjørdi ikki løtuna keðiligari.
Tá døgurðatímin var liðugur, var venjing aftur á skránni. Hesaferð var talan um skotvenjing, sum eisini hevði góða undirtøku millum leikararnar.
Tann síðsta stóra tíman vóru dystir á skránni. Deilt var sundur í átta javnt sterk lið, og fingu liðini tríggjar dystir á 25 minuttir í part. Talan var ikki um at finna nakað vinnara lið. Vinnararnir eru teir dreingir, ið fingu nakað burt úr, bæði ítróttarliga og sosialt. Um so er, at okkurt lið gjørdist nakað veikari enn okkurt annað, er tað mín ábyrgd, tí onkur nøvn komu í bland, tá liðini vórðu gjørd.
Nøkur foreldur høvdu leita sær suður, og høvdu hesi eftir mínum tykki ein góðan dag. Samanumtikið var talan um ein sera góðan dag, har alt gekk eftir bókini.
Tað onkur leikari spyr til venjing - aftaná tað langa bríkslið - "er venjingin longu liðug" tá veit eg, at vit hava havt eina góða venjing, og tað kensluna hevði eg sunnudagin.
So frá okkum í HB skal ljóða ein stór tøkk til B71
Myndir: Eli Hentze


text:
Dagin fyri heystfrítíðina var, sum vanligt plagar at vera, skúlarennidagur um alt landið. Børnini runnu teinin millum skúlan og vatnið á Eiðinum. Tey runnu so langt tey orkaðu í einar 2 tímar millum kl 9.30 og 11.30. Tey fingu pappír við, sum varð stemplað á renniteininum, soleiðis at vit vita, hvussu langt hvør næmingur hevur runnið.
Aftaná heystfríðtíðina vóru úrslitini kunngjørd.
3 næmingar fingu skreytblað fyri at hava runnið longst. Teir vóru Fríði Holm 8.a, Pætur Augustinussen 8.a og Aleksander Holm 6.fl.
6. flokkur vann fyrsta plássið sum flokkurin, ið rann longst. Teimum næstur var 8.a , sum soleiðis vann heiðurin at gerast næstbestu rennarar.
Fleiri myndir frá skúlarenningini síggjast aðrastaðni á heimasíðuni.


text:
Hann er føddur á Strondum í 1913 og fekk sín barnalærdóm í heimbygdini. Fjúrtan ára gamal fór hann til skips og var sjómaður í átta ár, til hann í 1935 leitaði á tvey ára háskúlaskeið í Haslev.
Liðugur á háskúlanum gjørdist hann í 1937 trúboðari hjá donsku »Indre Mission« og virkaði sum slíkur skiftandi tíðarskeið á Bornholm, í Bramminge, Stege, Køge, Glostrup og Karise.
Umframt søgusøvn, *ritroyndasøvn og barnabøkur hevur Adrian skrivað trettan skaldsøgur, har av hesar seks eru lagdar til føroyskt umhvørvi: »Elven fosser«, 1953, »Det stormer fra nord«, 1954, »Havets sønner«, 1956, »Stærke viljer«, 1958, »Underlige veje«, 1961, »Vindstyrke 12«, 1967. Alt, ið hann skrivaði, er merkt av trúboðaravirki hansara.
Hann doyði í 1980.
Úr: Árni Dahl: Bókmentasøga I-III. Fannir. 1980-83.


text:
Dámar „Hata horuna“ varð til í einum samstarvi millum Johanne Nilsson, Pocketförlaget og
Friends. Johanne Nilsson er svenskur rithøvundur, sum hevur givið bókina út á Pocketförlaget,
og Friends er ein felagskapur, hvørs uppgáva er at steðga happing.
Bókin Dámar "Hata horuna" er um happing tá hon er ringast. Bókin vekir nógvar kenslur
og tankar í okkum. Tí hava tey á www.friends.se gjørt eina læraravegleiðing fyri at stuðla upp
undir orðaskiftið, sum kann fara fram í 9. - 10. flokki ella í miðnámi.
Læraravegleiðingin er ætlað sum stuðul í undirvísingini fyri at koma betur inn í evnini í bókini,
sum eru: happing á netinum, vinalag, tøgn og leiklutin sum áskoðari.
Nám hevur flokssett av bókini.


text:
Tænastur
Umframt at vera størsti veitari av roknskaparhagtølum, er okkara datugrunnur veitari av nærum alskyns roknskapargreiningum, analysum.
Haldarar hava góðar møguleikar fyri at útvega roknskapargreiningum beinleiðis úr heimasíðuni. Datugrunnurin hjá Business-line gevur nærum óavmarkaðar møguleikar fyri dataúttøkum.
Gjøgnum árini hevur Business-line javnan veitt serstakar greiningar til tað almenna, fíggjarstovnar, útbúgvingarstovnar, umframt ein hóp av greiningum til vinnulívið.
Nakrar av roknskapargreiningunum sum hava almennan áhuga, verða kunngjørdar her á heimasíðuni og í føroysku pressuni.
Tú brúkar Internet Explorer 6 ella eldri. Hendan heimasíðan verður best víst við nýggjari browsarnum, og vilja vit hjálpa tær við at dagføra tín browsara. Trýst her ›
Lat aftur


text:
Nýggjasta Miðnámsritið er proppað við áhugaverdum tilfari. Har kanst tú millum annað lesa um, at próvtøkur á miðnámi eru ikki eftirfarandi. Tað er niðurstøðan í kanning, ið byggir á samrøður við lærarar á miðnámi. Olav Absalonsen hevur skrivað grein um hetta, sum er ein av fimm greinum í tólvta Miðnámsriti.
Onnur evnir eru hesi:
Heilsuskúli Føroya byrjaði 2001. Frammanundan høvdu skeið verið fyri heimahjálparar og heilsuhjálparar, sum framskygdar kvinnur høvdu tikið stig til. Jórun Petersen hevur skrivað søguna um heilsuskúlan, har hon vísir á ta stóru nyttu, hesin skúli hevur fyri samfelagið.
Dorthe Pedersen og Kinna Poulsen hava skrivað um lærugreinina danskt, sum eftir reformin í 2013 ikki longur er kravd á gymnasialum miðnámi. Samstundis sum danskt varð tikið burtur sum kravd lærugrein, skuldi føroyskt styrkjast, men tað hendi ikki.
Fyri fyrstu ferð síðani 1997 hevur miðnámslærari í aðrari lærugrein enn føroyskum tikið bæði ástøðiliga og verkliga partin av námsfrøðiligu útbúgvingini í Føroyum. Jón í Haraldsstovu, ið tók verkliga partin í 2016, greiðir í viðtali frá hesum framstigi, at aftur ber til at taka verkliga partin í Føroyum.
Ein av oddamonnunum at útrudda sokallaða “svarta skúlan” í Danmark síðst í sjeytiárunum var Sten Clod Poulsen, sum mælti til at sleppa allari uttanatlæru og leggja dent á tvørfakliga læring. Hetta hevur havt við sær, at næmingar hava lopið fakligheit og uttanatlæru um. Nú biðja Sten Clod Poulsen og aðrir um umbering. Tórður Johannesarson hevur leysliga týtt grein, ið stóð í Politiken í 2010.
Blaðstjórn: Olav Absalonsen og Tórður Johannesarson.
Miðnámsrit 12 kann lesast HER


text:
Nógvir skotilburðir hava verið í USA seinastu árini, har nógv fólk hava latið lív. Tann seinasti og ógvusligasti var við Sandy-Hook skúlan í Connecticut í 2010, har 27 lótu lív, 20 næmingar og 7 lærarar.
Álopið í Orlando var av øðrum slag, og málið var náttklubburin Pulse, har nógv samkynd eisini koma. Tí verður álopið bæði lagt út sum ein yvirgangsatsókn móti USA og eitt álop á tey samkyndu sum bólk.
Tað var 29 ára gamli Omar Mateen, ið er av afghanskum uppruna, sum tók seg inn í náttklubban við riflu og eini pistól og fór at skjóta rundan um seg, eftir fyrst at hava verið í skotbardaga við trygdarvørðar. 300 fólk vóru í klubbanum, tá tann 29-ára gamli fór at skjóta fólk frá hond. Tá alvápnaði løgreglulið lupu á í morgun, umleið klokkan 5 lokala tíð, tók hann nakrar gíslar, áðrenn hann sjálvur varð skotin.
Sambært Reuters hevur ISIS tikið ábyrgdina av álopinum, men tað er enn ikki váttað, at tað veruliga var ISIS, sum stóð fyri álopinum. Tað, sum styrkir fráboðanina er, at myndir av tí 29-ára gamla eftir øllum at døma eru lagdar út á Twitter-profilar, sum eru knýttir at ISIS.
Sambært NBC skal tann 29-ára gamli eisini hava ringt til alarmsentralin beint áðrenn álopið og boðað frá trúskapi til al-Baghdadi, leiðara hjá ISIS.
Á tíðindafundi fyrr í dag hevur Obama sagt, at málið verður kannað sum eitt yvirgangsálop.


text:
Fakfeløg stuðla verkfallinum hjá Felagnum Føroyskir Sjúkrarøktarfrøðingar
Heilafelagið, Musikklærarafelag Føroya og Akademikarafeløgini veita øll sín stuðul til verkfallið frá FFS
Grundupphæddin í fólkapensjónini skal endurreisast og økjast
Sambandsflokkurin hevur lagt uppskot fyri Løgtingið um at hækka grundupphæddina í fólkapensjónini
Føroyanevndin hjá MFS: Er nakað Mark?
Føroyski búskapurin, Setrið og talið av lesandi er í stórum vøkstri, og hetta fegnast vit um. Men allar medaljur hava eina...
Tilfeingisgjald og sjórænaraskip við útlendskari manning
Nú kunnu vit við minst 99,9% vissu siga, at tað verða gomul skip, manna við bíligari útlendskari manning, sum fiska tað...


text:
Dorete Bloch farin
02.03.2015
Dorete, ein av okkara fremstu náttúrugranskarum, er farin.
Dorete varð fødd 14. Juni í 1943 í Danmark. Í 1974 flutti hon til Føroya tá hon fekk starv sum lektari á Fróðskaparsetrinum. Í 1985 bleiv hon sett sum deildarleiðari á djóradeildini á Náttúrugripasavninum, og frá 1996 til 2009 var hon eisini stjóri á Náttúrugripasavninum. Hon gjørdist professari á Fróðskaparsetrinum í 2001 og helt fram at undirvísa har til 2013.
Dorete var útbúgvin Cand. Scient. í lívfrøði við Århus Universitet og gjørdist doktari við Lunds Universiteti í 1994 við grindahvali sum sergrein.
Dorete hevur gjørt eitt megnararbeiði innan stórar partar av lívfrøðini í Føroyum. Hon hevur tikist við alt frá skordýrum, fuglum, harum, plantum og ikki minst hvali. Hon hevur staðið fyri fleiri størri verkætlanum um grindahval, m.a. var hon í 1986-1988 leiðari fyri altjóða granskingarverkætlanina um grindahval; umframt at hon eisini hevur sitið í vísindanevndini hjá NAMMCO.
Dorete var eisini sera virkin í miðlanini av djóralívinum í Føroyum. Hon fekk M.A. Jacobsens virðislønina fyri bókina Villini súgdjór í útnorði, og í 2012 fekk hon miðlavirðisløn frá Granskingarráðnum fyri framúr góða almenna miðling.
Dorete andaðist leygardagin 28. Februar, 71 ára gomul.
Friður veri við minninum um Dorete Bloch.


text:
Góð avrik í badmintonhøllini týsdagin
ítróttur28-06-2017 - 07:51 - Jóanis Albert Nielsen
Einstaklingakappingin hjá badmintonleikarunum byrjaði í gjár, og hava okkara leikarir spælt innleiðandi dystirnar í einmans-, tvímans- og blandaðan tvímansleiki.
Rógvi Poulsen tapti tíverri fyrsta innleiðandi dystin, tá hann møtti einum sterkum leikara frá Guernsey. Sissal Thomsen, sum fyri fyrstu ferð er við á oyggjaleikunum, vann fyrsta dystin. Í næsta dystinum mátti hon tíverri lúta fyri sterkasta spælaranum hjá Guernsey, sum hon tapti 2-0.
Rannvá Djurhuus Carlsson, Kristina Eriksen og Gunnva Jacobsen hava spælt seg víðari í einmansleiki. Tær vunnu trygt innleiðandi dystirnar.
Somuleiðis spældu Bartal Poulsen, Niclas Eysturoy og Magnus Dal-Chritiansen seg trygt víðari í einmansleiki.
Í tvímansleiki hjá kvinnum hava Sissal Thomsen/Sólfríð Hjørleifsdóttir og Kristina Eriksen/Gunnva Jacobsen spælt seg víðari.
Somuleiðis hava Rógvi Poulsen/Hilmar Kass og Magnus Dal-Christiansen/Bartal Poulsen spælt seg víðari í tvímansleiki hjá monnunum.
Í blandaðum tvímansleiki eru Føroyar sera væl umboðaðar. Gunnva Jacobsen/Magnus Dal-Christiansen og Sólfríð Hjørleifsdóttir/Hilmar Kass spældu seg víðari í gjár. Rannvá Djurhuss Carlsson/Niclas Eysturoy spæla fyrsta dystin í blandaðum tvímansleiki í morgin, tí at tey sótu yvir í dag.
Alt í alt ein sera góður dagur í badmintonhøllini - spennandi verður at fylgja við í morgin.
Til ber at fylgja við á facebook-síðuni hjá Badmintonsambandinum, har fleiri dystir verða sendir beinleiðis.


text:
Sum næmingur í BankNordik fært tú eina góða útbúgving í einari nýmótans og altjóða fyritøku. Lærutíðin er tvey ár og er bæði ástøðilig og praktisk. Útbúgvingin gevur góðar framtíðar starvsmøguleikar, eins og tú eftir lokna útbúgving hevur eitt sterkt grundarlag at byggja víðari á. Fyri at fáa lærupláss í bankanum skalt tú hava eina miðnámsútbúgving.
Umsókn
Í umsóknini vilja vit fegin hava at vita:
- Hví tú ynskir lærupláss
- Hvørjar lærugreinir í skúlanum tær dámar best
- Hvørji frítíðarítriv tú hevur
- Møgulig arbeiði eftir skúlatíð ella í frítíðini
- Okkurt um teg sjálva/n, sum tú metir hevur okkara áhuga
- Navn, bústað, føðingardag og telefonnummar
Umsókn við lívsrensli (c.v.) og avritum av prógvum kann sendast til hr@banknordik.fo
ella til: BankNordik, Starvsfólkadeildin, Oknarvegur 5, FO-100 Tórshavn.
Spennandi starv
BankNordik er eitt sterkt norðurlendskt samtak við bankavirksemi í Føroyum, Danmark og Grønlandi og tryggingarvirksemi í Føroyum.
Tað er bæði avbjóðandi og fjølbroytt at starvast í bankanum. Møguleikarnir fyri persónligari og fakligari menning eru nógvir, og tú kanst skapa tær eina spennandi yrkisleið. Um tú vilt vita meira um útbúgving innan peningastovnsvinnu, kanst tú vitja heimasíðuna hjá Finansráðnum finansraadet.dk. Eisini kanst tú lesa um royndir og tankar hjá einum fyrrverandi næmingi í bankanum her.


text:
webReader er nýggja útgávan av upplestur av heimasíðum frá svensku fyritøkuni ReadSpeaker.
Nógvar betringar og nýggjar funkur eru innbygdar í hesi útgávuni.
biðið um eina demo av tykkara egnu heimasíðu her.
So fáa tit eitt leinki sendandi, har tit kunnu síggja, hvussu webReader riggar á tykkara síðu.
føroyska málið finst tíverri enn ikki í Google Translate, men arbeitt verður í fleiri bólkum um at fáa hetta í lag.
Tá føroyska málið finst á Google Translate, verður møguligt hjá øllum útlendingum at lesa allar føroysku heimasíðurnar, ið hava webReader!


text:
-
43 dage ago |
Ikki sjónligt á web |
Svend |
0
Í dag 7. desembur 2017 er bókasavnið stongt vegna vánaligt veður. Vinarliga Bókasavnið við Løkin Conny og Svend...
Les meiri »
-
240 dage ago |
Ikki sjónligt á web |
Svend |
0
Kristi Himmalsferðardagin, hósdag tann 25. mai er bókasavnið ikki opið. Fríggjadagin tann 26. mai hava vit opið sum vanligt frá kl 13.00 til 18.00. Vinarliga Conny og Svend...
Les meiri »
-
253 dage ago |
Ikki sjónligt á web |
Svend |
0
Dýra biðidag 12. mai er bókasavnið stongt. Opið er aftur sum vanligt mánadagin 15. mai klokkan 13.00. Vinarliga heilsan Conny og Svend...
Les meiri »
-
275 dage ago |
Ikki sjónligt á web |
Svend |
0
Flaggdagin 25. apríl er bókasavnið stongt. Opið er aftur mikudagin 26. apríl kl 13.00. Leitar tú eftir tilfari, ber til at fara inn á www.bokasavn.fo har øll bókasøvn í Føroyum...
Les meiri »
-
290 dage ago |
Ikki sjónligt á web |
Svend |
0
Bókasavnið við Løkin er eitt alment fólkabókasavn, og hevur tískil ikki somu frídagar sum skúlin. Í vikuni undan Páskum hava vit opið sum vanligt mánadag til mikudag kl 13.00...
Les meiri »
-
395 dage ago |
Ikki sjónligt á web |
Svend |
0
Vegna veður og sjúku er bókasavnið ikki opið í dag týsdag tann 20. desembur. Tó svarar telefonin 288 900 og til ber at senda okkum teldupost ella boð umvegis facebook. Vinarliga...
Les meiri »
-
520 dage ago |
Ikki sjónligt á web |
Svend |
0
Nú summarferian er av, so er bókasavnið opið aftur sum vanligt. Tað vil siga mánadag til fríggjadag frá kl 13.00 til 18.00. Tó eru vit ikki fullmannaði enn. Fram til 16. september...
Les meiri »
-
672 dage ago |
Ikki sjónligt á web |
Svend |
0
Bókasavnið við Løkin er eitt alment fólkabókasavn, og hevur tískil ikki somu frídagar sum skúlin. Í vikuni undan Páskum hava vit opið mánadag til mikudag. Síðani halda vit...
Les meiri »
-
693 dage ago |
Ikki sjónligt á web |
Svend |
0
Bókasavnið við Løkin leggur seg eftir at skapa samstørv um afturvendandi tiltøk. Í løtuni er sera fjølbroytt virksemi í gongd. LESIRINGUR í samstarvi við Bókasavnið í Nes...
Les meiri »
-
758 dage ago |
Ikki sjónligt á web |
Svend |
0
Ein takkarheilsan við góðum ynskjum til allan heimin frá bókasavninum...
Les meiri »


text:
Á sleipistøðum, har arbeitt verður við at umvæla smáar bátar og halda teir viðlíka, verða nýtt evni, ið eru skaðilig fyri umhvørvið. Vandamikið burturkast stendst av virkseminum, og tað kann henda, at evni, ið hava skaðilig árin á umhvørvið, verða latin út í náttúruna. Verkætlanin hevur kannað rakstrarhættir, umhvørvismedvit, vitan og hugburð í Norður-Noregi, Álandi og Føroyum. Har komu ikki fram týðandi munir á teimum trimum økjunum, og úrslitini verða mett at umboða hesa vinnu í Norðurlondum. Til eru bæði góð og vánalig dømi, men sum heild eru stórir møguleikar fyri at bøta um støðuna. Niðurstøðan er, at ynski eru frammi um ein rakstur, ið er betri fyri umhvørvið, men at tey bert í lítlan mun hava við sær ítøkilig tiltøk og ábøtur. Kunnleikin til lógir og reglur og til eginleikarnar hjá evnunum, ið verða nýtt, er ikki nøktandi. Mannagongdir, ið kunnu avmarka útlát, eru so at siga ongar, meðan mannagongdir í sambandi við handfaring av burturkasti eru sera ymiskar. Bæði eigararnir á fyritøkunum og myndugleikarnir kunnu gera sítt til at hækka støðið í vinnuni. Tørvur er á einfaldari upplýsing um reglugerðir. Tað er ynskiligt, at sleipistøðir, smáar og stórar, og stórir bátahyljar samstarva um at økja um kunnleikan og at finna praktiskar loysnir. At fingið eina einfalda góðkenningarskipan í lag kundi eisini gjørt sítt til at minka um skaðiliga árinið á umhvørvið. Tað, sum hevur størstan týdning, er, at sleipistøðirnar fáa útgerð til at savna føst evni, sum annars verða skolað á sjógv, og til at reinsa vatnið, tá ið spulað hevur verið, og at tær skilja og handfara burturkastið á rættan hátt.
København: Nordisk ministerråd , 2010. , 70 p.


text:
Mikukvøldið 18. desember skipar Kunningarstovan í Runavík fyri barnavinarligum tiltaki, í Bókasavninum við Løkin.
Tiltakið skuldi eftir ætlan verða í tjaldinum í samband við Gomul Jól í Heiðunum, men orsakað av veðrinum og teimum forsøgnum ið eru, so er tiltakið nakað broytt og eisini flutt.
Tiltakið byrjar mikukvøldi kl 18.00 tá ið børnini kunnu koma inn at klippa jólastjørnur. Um somu tíð, fer Klovnurin Bu Bu, at lesa jólaevangeliið og dreingir fara at syngja.
Nakað seinni, kanska um 19.00 tíðina, verður Bu Bu aftur á skránni, tá við sínum undirhaldi, har hann millum annað klossast við einum stiga, syngur nakrar sangir og gera ymiskt stuttligt við børnunum og sjálvandi teimum vaksnu, um tey hava hug at vera við. Aftaná fer Bu Bu eisini at geva sær tíð, til at heilsa uppá børnini og práta við tey og um tey hava hug, so kunnu børnini avmyndast saman við Bu Bu.
Kunningarstovan hevur fingið møguleikan at lána vælegnaða Bókasavnið við Løkin, ið er í Skúlanum við Løkin til hetta tiltakið.
Klovnurin Bu Bu, hevur júst latið úr hondum Jólalagið: Jól, Jól, Bu Bu jól sum er víst rættuliga ofta á youtube, so væntandi verður hetta lagið eisini framført í annaðkvøld í bókasavninum við Løkin.


text:
Á Norðuratlantsbryggjuni kann ein gleða seg til at hoyra løg úr allari yrkisleiðini hjá Lenu Andersen.
Fyrireikararnir siga soleiðis um konsertina:
Við eini rødd, ið kann reka sjálvt tey treiskastu skýggini burtur, og við teksti, ið melur um døpur evni, men sum eisini gevur vón, er føroysk/kanadiska Lena Andersen eitt sterkt boð uppá eina av heilt stóru føroysku songkvinnunum. Nú bjóðar Norðuratlants Bryggjan eina framúr seinsummarkonsert við Lenu Andersen saman við orkestri á 5. hædd við útsýni yvir Keypmannahavn.
Á hennara seinastu útgávu, Eagle in the Sky, frá 2016, hevur hon meiri enn áður flutt seg nærri at sínum Norðuramerikanska uppvøkstri. Tann heldur fløkjasligi uppvøksturin í Kanada hevur verið drívmegin á hesu útgávuni.
- Nógvar av mínum upplivingum hava ein smakk av myrkursins avkrókum, men eg ynski, at mín tónleikur skal vera skínandi og umfevnandi. Menniskjað hevur brúk fyri vón, og tað vil eg fegin geva við mínum løgum.


text:
Ógvusligu skottilburðirnir í USA hava eftir øllum at døma ta avleiðing, at eftirspurningurin eftir vápnum økist enn meira. Og teir hava eisini tað við sær, at alsamt fleiri íleggjarar vilja keypa partabrøv í vápnafyritøkum, og tað hevur við sær, at kursirnir hækka.
Tað skrivar bretska blaðið The Guardian.
Mánadagin, beint eftir ógvusliga skottilburðin í Orlando, Florida, hækkaðu kursirnir á partabrøvunum í vápnafyritøkuni Smith & Wesson við næstan 12 prosentum, skrivar bretska blaðið í netútgávu síni.
At tað gongur væl hjá vápnafyritøkunum sæst ikki bara aftur í kursvirðinum. Tað sæst eisini í sjálvum roknskapinum hjá eitt nú Smith & Wesson, skrivar The Guardian.
Hósdagin almannakunngjørdi Smith & Wesson roknskapin fyri seinasta roknskaparár, og hann vísti eitt avlop uppá 293,8 milliónir dollarar. Tað er ein øking uppá 50 prosent samanborið við árið frammanundan.
Avlopið í 2015 svarar til slakar tvær milliardir føroyskar krónur.
Felagið seldi fyri 723 milliónir dollarar, sum er ein øking uppá 31 prosent samanborið við árið frammanundan, skrivar felagið í fráboðanini.
Hóast amerikanski forsetin Barack Obama alment hevur stríðst móti amerikonsku vápnalógini, hevur tað ikki eydnast serliga væl hjá honum, og tað sæst eisini aftur í tølunum hjá eitt nú Smith & Wesson. Hetta tíðarskeiðið er sølan hjá felagnum nevniliga tvífaldað.
Tað eru nú ikki bara skottilburðirnir einsamallir, sum dríva vápnasøluna í Amerika upp. Sambært James Debney, forstjóra í Smith & Wesson, økist sølan eisini av óttanum fyri yvirgangsálopum.
Fyri at fáa vápn í USA skal keyparin kannast, og í mai mánað vóru 1,9 milliónir slíkar kanningar gjørdar. Tað er met og tað er eisini 13. mánaðin á rað, at met verður sett við slíkum kanningum.


text:
Í dag fór eg í summarskógvarnar. Eigarafelagið borðreiddi við morgunmati í hitamiðstøðini klokkan 10 og so greiddi Høgni, sum er nývaldur formaður, frá um, hvar og hvussu ruddast skuldi. Millum húsini skifta Bjarnvarður og Martin Enok orð um standin á gøtunum.
Sigrún og Turið hava ruddað bøin niðan ímóti Lágargarði og oman ímóti Boðanesheiminum. Henda fyrsta ruddingardagin var nógv at taka upp.
Trø og runnar á felagsøkjunum og parkeringsplássinum eru klipt niður, so vøksturin framyvir verður snøggari. Jana, Høgni og fleiri hava skipað fyri.
Í reiðskapsrúminum er ein makulator, sum eg higartil bara havi sæð brúktan til skrivstovupappír. Men nú hevur Jana tendrað blágrøna makulatorin, og rennir allar tær avskornu greinarnar í hann. Her er úrslitið.
So kemur kommunubilurin og savnar allar posarnar við burturkasti úr Tórsbyrgi.
Amboðini verða slept. Nú eru stundir til eina skuffukaku frá Maluni og ein kaffimunn til øll í hitamiðstøðini, sum hevur fingið heitið Orkulonin. Túnið er blankt sum eitt dansigólv.
Hallbjørg, sum fann uppá navnið Orkulonin, bjóðar inn, tí hon hevur funnið eina gamla Beatlesplátu. Plátan hevur gula Parlophone etikett og er pressað í Bretlandi. Innari húsin er originalur, plátan er í mint condition og prísmerkið aftanfyri avdúkar, at hon er keypt í S.H.Jacobsens Radiohandili fyri 44,50 kr.
Millum pláturnar eru eisini klassiskar føroyskar singleplátur við Faroe Boys og Amerikabrævið, báðar á Sonet plátumerkinum
Á einum ELO plátuhúsa, sum sigur at Rock and Roll is King, er eitt prísmerki frá Plátubarrini, sum helt til í súkluhandlinum hjá André Andrésen í Vágsbotni. Helst er tað hagani, at Jákup Magnussen hevur tikið heitið á vælumtóktu leygarkvøldssendingini - Plátubarrin.
Millum mongu gomlu LP pláturnar hjá Hallbjørg, eru allar hjá Kris Kristoffersson og tær allar flestu hjá niðurlendska Haarlem bólkinum Ekseption við Rick van der Linden, sum doyði 59 ára gamal í 2006. Kanska hevur onkur hug at geva boð uppá plátusavnið hjá Hallbjørg.
Uttanfyri hjá Hallbjørg er trampolinin sett upp í túninum og eg láni sólskynsmyndina eina løtu.
Russiska flaggið veittrar á konsulátinum Yviri við Strond. Tað er 70 ár síðani stóra fedralandskríggið var av, og fleiri enn 26 milliónir fólk doyðu. Tað hátíðarheldur Putin við eini rimmar framsýning av dreparamaskinum í Moskva, har Mugabe og aðrir ivasamir skuggaboksarar møtast at skála og skjóta, meðan hermenn ganga við einum undarliga hallandi vanga. Til høgru á myndini sæst gasstangaskipið Meridian Spirit.
Niðri á grynnuni í Tórsgøtu, mentunargøtuni í miðbýnum, hava Birgir Enni, Bogi Andreassen og onnur mettað fleiri enn 5000 sálir við fiski av øllum slag. Her sæst Bogi við navninum á tiltakinum á snøgga jakkanum, og aftanfyri sæst Dánial Vang, sum sker fisk niður, so fólk sjálvi kunnu grilla og kóka. Á niðaru myndini sæst fólkafloksmaðurin Bogi saman við tjóðveldismanninum í Sandoynni, Páll á Reynatúgvu.
Mortan í Hamrabyrgi, tannlækni og matkennari, er væl nøgdur við tiltakið og uppmøtingina. Her er so nógv fólk á grynnuni, at leingi er at bíða, skal ein smakka alt, sum matvørufyritøkur úr øllum landinum bjóða.
Klædd í búnað úr Barbufilminum hjá Nils Malmros, bjóðar Sanne Storm sterkt kryddaða fiskasúpan inni í Perluni, har tey eisini selja vistfrøðiligt vín. Tað frættist, at ikki minni enn eitt tons av fiskasúpanini hjá Birgi Enni er sopin eftir einum degi. Í Perlutuninum fæst sushi úr Stóragarði og Okkara bjóðar nýbryggjaðar smakkiroyndir.
Kongafiskur, búrfiskur og stinglaksur eru millum forvitnisligu fiskasløgini, sum eru inni í stóra tjaldinum í Tórsgøtu, framman fyri Reinsarínum, har konsert við kára p verður í kvøld og eg havi avtalað at møta Gunvá og Karinu úr Námi.
Her er nógv hjá børnum at nema við, um tey bara tora. Her er Tommy Christoffersen úr Vestmanna við einum litføgrum kneppi av búrfiski Flestu vóru í iva, um hávurin var veruligur, ella bara var úr gummi ella plasti. Tey djarvastu funnu útav, at hávurin var veruligur, veiddur í Norðuratlantshavi og koyrdur niðan í mentunargøtuna í Havn við trukki.
Reyði liturin, eisini í teim blóðsprongdu eygunum, gongur aftur sum ein spælandi kontrast millum nógvu fremmandu djúphavsfiskarnar, sum eru kynsbúnir eftir hálvari øld. Og sum krúnan á skaparaverkinum eta vit teir bara, aldargomlu djúphavsfiskarnar.
Úti undir Bryggjubakka hevur Sjósavnið sett kør við fiski og dýrum í, so børn kunnu nema við tey og eisini fiska krabbar.
Soleiðis sær út í løtuni á Perlugrundini, har Andrias Berg ger kommunalu uppihaldstrappuna, sum Zeta arkitektar hava teknað. Hon verður liðug á ólavsøku. Tað var eisini Andrias, ið tók perluna niður í 1983. Tað var har, at Havnar Jazzfelag byrjaði og studentaskúlalærar úr Hoydølum vístu teir bestu Fassbinder-filmarnar í 1975 og framm við einum 16mm filmstóli á søludiskinum inni í Perluni. Tá EBC film gavst í 80'unum endaði filmsgoymslan, teirra millum allir Bergman- og Fassbinderfilmarnir, í Skopun, Føroya fremsta filmstaði.
Klokkan sjey hava vit trý, Gunvá, Karina og eg, avtalað at lurta eftir kára p, sum hevur eykakonsert í Reinsarínum, eftir at upprunakonsertin klokkan níggju er útseld. Tá konsertin byrjar eru eisini starvsfelagarnir Maria og Dorit og maðurin, Esbern, í Reinsarínum at hoyra kára p. Myndina niðanfyri tók eg í stovuni hjá Elini Heinesen í Stoffalág í november, har Kári eisini hevði tvær útseldar konsertir. - Eins og Bob Dylan í Albert Hall í London í kvøld, skemtaði Kári, tá hann vælupplagdur fór einsamallur á pallin í Reinsarínum.
- Eingin sangur er yngri enn 25 ár, segði Kári og hugdi út yvir skaran, sum møttur var at hoyra Føroya fremsta trubadur. Hann leveraði vøruna, sum tey siga í bransjuni. Hann sang teir kendu sangirnar, sum øll hava tikið tíl sín, fyrst av plátuni Vælferðarvísum (1978) og síðani Hinumegin Ringvegin (1991), sum Kári kallaði ólavsøkubandið frá 91. Hann treiv eisini í singleplátuna, sum hann gjørdi saman við Per Nyholm Debess í Føroyahúsunum í Keypmannahavn í 1973. Mest forvitnisliga var føroyska týðingin av Bob Dylan sanginum Every Grain of Sand av plátuni Shot of Love (1981). Kári segði ikki nógv millum sangirnar, sum av somu orsøk sluppu at liva sítt egna lív í lætta og akustiskt broyskna rúminum í Reinsarínum. Men í Stoffalág í november segði Kári, at klassikarin Ringulríma varð skrivaður í upptøkurúminum í 20 minuttir, Skygni í mest sum átta ár, og at Andvera varð skrivaður á praktikkskeiði á Sankt Hans í Roskilde.
Inst í sjálvum sær er lívið ein ringulríma, eitt líka so undarligt sum sjálvsagt leygarkvøld, heima í Havn, har vit fimm starvsfelagar og ein maki hugnaðu okkum við stoktum føroyskum bógvi í Áarstovu til á midnátt. Í Sandskoti, har eingin býr, hanga hesir fiskar og bíða eftir at verða borðreiddir fyri kræsnum gómum í stovuni, sum hevur navn eftir skaldabrøðrunum. Manga takk fyri eitt frálíkt kvøld, tit fimm.


text:
Heilsufrøðingur
Klara í Túni Jakobsen, tel. 562378 T-post: klarat@gigni.fo
Er at hitta mikudag og hósdag kl. 08 - 15 í Skúlanum við Streymin á Oyrarbakka
Heilsufrøðingurin eru at hitta eftir avtalu, men annars eru fólk altíð vælkomin at spyrja seg fyri, um tey eru í iva um eitthvørt viðvíkjandi heilsu, trivnaði og menning hjá teirra børnum.
Allir heilsufrøðingar í Føroyum eru skipaðir undir stovninum: Gigni – heilsufrøði fyri børn & ung – ið er eitt tilboð til allar barnafamiljur.
Heilsufrøðingurin á skúlanum ger funktiónskanningar og hevur persónligar samrøður, bólkasamrøður, floksundirvísing og foreldraviðtalur.


text:
Bretski rithøvundurin, Kazuo Ishiguro, hevur fingið ársins Nobel heiðursløn. Tað bleiv kunngjørt í áðni.
Kazuo Ishiguro, er føddur í Nagasaki í Japan, men hevur størsta partin av sínum lívið búð í Onglandi. Hann er m.a. kendur fyri bøkurnar, "The Remains of the Day" og "The Buried Giant".
Sara Danius, ið avdúkaði vinnaran av Nobel heiðurslønini, segði so um skaldskapin hjá Ishiguro, "Skaldsøgurnar hava eina serstaka kensluborna styrki, sum megna at avdúka sambandið vit hava við heimin sum eina hvørvisjón".
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
17. juli
17. juli er dagur 198 í árinum í gregorianska kalendaranum (dagur 199 um skotár er). 167 dagar eru eftir av árinum.
Hendingar[rætta | rætta wikitekst]
- 1762 - Jekaterina II (Katarina hin stóra) verður keisarinda í Russlandi eftir Pjotr III verður dripin.
- 1918 - Nicholas II keisari av Russlandi verður myrdur, saman við konu síni og fimm børnum av bolsjevikum í Yekaterinburg, Russlandi.
- 1918 - RMS Carpathia, skipið ið bjargaði 705 yvirlivandi frá RMS Titanic, verður søkt uttanfyri Írland av týskum kavbáti. 5 fólk lata lív.
- 1945 - Seinni heimsbardagi: Teir tríggir høvuðsleiðaranir hjá "teimum sameindu", Winston Churchill, Harry S. Truman og Joseph Stalin, møtast í týska býnum Potsdam at avgera framtíðina hjá yvirvunna Týsklandi.
- 1948 - Suðurkoreanska grunnlógin verður kunngjørd.
- 1955 - Disneyland verður latið upp av Walt Disney í Anaheim, Kalifornia, USA
- 1975 - Eitt amerikanskt Apollorúmdarfar og eitt sovjetiskt Sojus binda seg saman í ringrás um jørðina. Hetta er fyrstu ferð rúmdarfør frá tveimum ymsum londum binda seg upp á henda hátt
- 1975 - Eysturtimor verður innlimað sum 27. landslutur í Indonesia
- 1979 - Forsetin í Nikaragua Anastasio Somoza Debayle sigur frá sær og flýggjar til Miami, Florida, USA
- 2012 - Fýra monnum eydnast at klatra upp á toppin á Trøllkonufingri, ið er ein 313 metrar høgur drangur. Teir fýra eru: Herman Eysturoy, Absalon Eysturoy, Aksel Poulsen og Bjartur Lamhauge. Tríggir aðrir eru eisini við á túrinum, men koma ikki heilt upp á toppin, teir eru: Heini Hátún, Hjálmar Hátún og ein dani.
- 2014 – Malaysia Airlines Flight 17, ið er ein Boeing 777, brotlendir nær við markið av Ukrainu og Russlandi. Staðfest verður at flogfarið er skotið niður. Øll 298 fólkini umborð lata lív.
Føðingar[rætta | rætta wikitekst]
- 1674 - Isaac Watts, enskt sálmaskald (d. 1748)
- 1899 - James Cagney, írskur-amerikanskur sjónleikari (d. 1986)
- 1901 - Bruno Jasieński, pólskur yrkjari (d. 1938)
- 1912 - Art Linkletter, kanadiskur sjónvarpsvertur (d. 2010)
- 1918 - Carlos Manuel Arana Osorio, forseti í Guatemala (d. 2003)
- 1920 - Juan Antonio Samaranch, forseti í Altjóða Olymipsku Leikanevndini (d. 2010)
- 1935 - Donald Sutherland, kanadiskur sjónleikari.
- 1939 - Seyed Ali Khamenei, iranskur politikari.
- 1940 - Hans Jacob Debes, føroyskur søgufrøðingur (d. 2003)
- 1947 - Camilla, hertuginda í Cornwall.
- 1947 - Dorthe Kollo, danskur sangari.
- 1952 - David Hasselhoff, amerikanskur sjónleikari og tónleikari.
- 1954 - Angela Merkel, Samveldiskanslari i Tysklandi.
- 1958 - Anne Dorthe Michelsen, danskur sangari (Tøsedrengene).
- 1972 - Jaap Stam, niðurlendskur fótbóltsspælari.
- 1974 - Claudio López, uruguayskur fótbóltsspælari.
- 1976 - Anders Svensson, svenskur fotboltsleikari.
- 1978 - Line Daugaard, danskur hondbóltsspælari.
Andlát[rætta | rætta wikitekst]
- 1790 - Adam Smith, skotskur búskaparfrøðingur (f. 1723)
- 1959 - Billie Holiday, amerianskur djasssangari (f. 1915)
- 2005 - Sir Edward Heath, bretskur forsætismálaráðharri (f. 1916)


text:
Kringvarp 18:30Bodil Jørgensen - við lívinum í veð
Fyri næstan 2 árum síðan varð Bodil Jørgensen sjónleikari yvirkoyrd undir filmsupptøku. Hon varð álvarsliga skadd. Men hví vildi tað so illa til? Og kann tað henda aftur?
19:00Ert tú mammusa drongur?
Fyri næstan 20 árum síðan hevði sendingin um Jørn nógv kjak við sær um tað at valdsflyta børn. Foreldrini eru stolt foreldur, men hava havt trupul barnaár, tí vil Århus kommuna meta, um tey sjálv eru før fyri at uppala Jørn. Lagt til rættis: Lars Høj.Framl.: TV 2/ØSTJYLLANDFraml. fyri: TV 2 DANMARKFraml.ár: 1997.
19:40Tá óttin kom til Kempele
Forsætisráðharrin Juha Sipiläs og heimakommuna hansara gjørdust heimskend, tá hann lovaði hús síni til flóttafólk. Tá ein av teimum, sum søkti um friðskjól varð tikin fyri neyðtøku, kom ræðslan til Kempele. Hvør var tað, sum skapti ótta í tí lítla samfelagnum?
20:10Frá Grand Hotel til Köykiniemi
Einar Benjaminsen livir í tveimum heimum: Ein dag umgirdur av krystall, hvítum dúkum og fólki í veitsluhýri á Grand í Oslo, næsta dag í einum báti ella til arbeiðis á garðinum í Lakselvdalen. Tað nýmótans og tað siðbundna.
20:40Ert tú mammusa drongur? - 10 ár seinni
TV 2 Dokumentar og Lars Høj vitjaðu aftur hjá Jørn og familjuni í 2008. Í 1997 varð Jørn fluttur sjálvboðin til eina pleygufamilju. Nú eigur hann ein yngri beiggja, sum býr heima hjá foreldrum sínum, hóast tey ferð eftir ferð hava víst, at tey ikki megna uppgávuna.Lagt til rættis: Lars Høj.Framl.: Lars Høj DokumentarFraml. fyri: TV 2 DANMARKFraml.ár: 2007


text:
Ongar ætlanir eru um at dagføra fyrningarfreistina hjá bankum at innkrevja skuld.
Tað svarar Aksel Johannesen, løgmaður, einum fyrispurningi fyri Kára P. Højgaard, løgtingsmanni fyri Nýggj Sjálvstýri.
Kári P. Højgaard vildi hava at vita, hví fólkatingslógin um fyrningarfreistir frá 2007 ikki var sett í gildi fyri Føroyar. Við gomlu lógini, sum enn er galdandi í Føroyum, kunnu bankar í ein mansaldur krevja pening inn og halda fólki fast í ómenniskjalium trega, sigur hann.
- Gamla lógin hevur tikið mótið frá teimum flestu føroysku famljununum, sum komu illa fyri í kreppuni í 90-árunum, og fleiri av teimum føldu seg kroystar at flýggja av landinum, tí eingin manssømilig semja kundi fáast við fíggingarstovnin, sigur Kári P. Højgaard.
Hann vísir á, at orð sum “jagstrað av peningastovnunum” hava verið nýtt, ikki bara av teimum, sum rýmdu frá húsi og heimi til onnur lond, men lógin hevur eisini rakt meiniga mannin í Føroyum meint.
- Henda støða tykist løgin sæð úr sjónarhorninum hjá føroyska skattaborgaranum, á somu skattaborgarar hava loftað og hjálpt fíggjarstovni við 100-tals milliónum, bæði í sambandi við roknskaparliga avskrivingar og fíggjarlig tap, sigur Kári P. Højgaard í viðmerking til fyrispurningin.
Hann heldur tað vera løgið og hugvekjandi, at Føroya landsstýri ikki broytti lógina samsvarandi teirri donsku. Ein lógarbroyting hevði loyst nógvar føroyingar úr ómenniskjaligum figgjaligum kvørkrataki, sigur hann.
Løgmaður hevur nú svarað fyrispurninginum, og sigur at tað helst var ein yvirtøkuætlan, sum forðarði einari dagføring av lógini.
- Tá danska fyrningarlógin bleiv dagførd í 2007, var málsøkið framvegis felags. Ríkisumboðið sendi málið til hoyringar í Innlendismálaráðnum tann 29. januar 2007, men Innlendismálaráðið svaraði ikki hoyringini. Sum vit skilja, var orsøkin tann, at málsøkið eftir ætlan skuldi yvirtakast, og tá kundu føroyingar sjálvir dagføra lógina. Málsøkið bleiv seinni yvirtikið í 2010, sigur Aksel Johannesen.
Spurdur, um løgmaður ætlar at seta somu lóg í gildi fyri Føroyar, svarar løgmaður:
- Eingin ítøkiligt ætlan er um hetta í løtuni. Men vit fara tó at umrøða spurningin innanhýsis og meta um, hvørjir fyrimunir og vansar vildu verið við at dagført føroysku fyrningarlógina við atliti at bæði skuldarum og ognarum.
Sambært galdandi føroyskari lóg er fyrningarfreistin við lán í føroyskum fíggingarstovni 20 ár. Í Danmark er fyrningarfreistin 3 og 5 ár.


text:
Strævið lív
1. lið18-06-2017 - Jónfinn Petursson
Effodeildin, 13. umfar: HB – Skála 1-2
Tað krevur sín mann at halda við HB. Síðani okkara seinasta FM í 2013 hava vit ongantíð á morgni vitað, hvar vit á kvøldi skuldu gista.
Dagsins dystur er eisini ein góð mynd av støðuni. Fyrsta hálva tíman trumlaðu vit gestirnar niður, og vóru vit líka neyvir sum teir, skoraðu vit fimm mál. Vit megnaðu onkursvegna bara eitt, og hetta skuldi hevna seg fleirifalt seinni.
Pingel var síðstur á einum
góðum innleggi úr vinstru frá Ára, og eirindaleyst sendi hann bóltin í netið. Stankov var
brennivargurin í dag, og serliga støðan, tá hann kom leysur móti Gangó,átti at
verið umsett til mál.
Skála formáddi sær ikki nógv
fyrr enn móti endanum av hálvleikinum. Útjavnandi málið kom eftir, at vit blivu spældir tunnir í vinstru síðu, og bólturin verður sendur inn fyri. Bum – bum, og
so høvdu gestirnir umsett teirra einasta møguleika í fyrra hálvleiki til útjavnandi málið.
Í seinna hálvleiki væntaðu vit, at okkara fóru at herja á av álvara. Men tíverri megnaðu vit ikki at leggja trýst á.
Hinvegin vóru skálamenn raskir og ágrýtnir, og sum hálvleikurin leið, fingu teir
flutt spælið longur inn á okkara hálvu. Til tíðir vóru tað vit, sum bara máttu
lossa bóltin fram í vón um, at okkara áleyparar kundu gera okkurt.
Vit royndu okkum bara tvær
ferðir í seinna hálvleiki. Rókur og Stankov skutu væl, men málverjin var fyri
báðar ferðir.
Seks minuttir fyri leiklok
fór Skála í kontra, og endin var, at Jákup Johannesen sendi bóltin í netið til
skigursmálið 2-1.
Vit megnaðu ikki at koma
afturí aftur og kunnu tí bara staðfesta, at vit nú hava tapt líka ofta, sum vit
hava vunnið í ársins Effodeild, og hóast langt er eftir á mál, hava vit helst longu útspælt okkara leiklut í ár.
KOYR Á, HB!!!!
HAGTØLINI
Effodeildin, 13. umfar sunnudagin 18. juni 2017 kl. 15.00
í Gundadali
HB – Skála 1-2 (1-1)
1-0 Sebastian Pingel 6’
1-1 Brian Jacobsen 43’
1-2 Jákup Johannesen 84’
Gult kort: Sebastian Pingel, Adrian Justinussen og
Tróndur Jensen
Liðið: Teitur M. Gestsson – Ári Mohr Jónsson,
Bartal Wardum, Heðin Hansen, Jógvan Rói Davidsen, Adrian Justinussen (Daniel
Johansen 86), Martin Bergvold, Tróndur Jensen (Símun Samuelsen 63), Sebastian
Pingel (Hjalti K. Djurhuus 79), Rókur av Fløtum Jespersen (liðsk.) og Alexandar
Stankov
Óbrúktur eykaleikarar: Barti Vitalis Mørk, Levi
Hanssen, Dánial Pauli Lervig og Heri H. Mohr
Á beinkinum: Sigríður Clementsen, Rasmus Nolsøe,
Tróndur Vatnhamar, Uni Nielsen og Heðin Weihe
Dagsins maður: Jógvan Rói Davidsen
Dómari: Dagfinn Forná
Hjálpardómarar: Vinjard Dam og Rani A. Skaalum
4. dómari: Bjarki Danielsen
Myndir: Rakul Hansen


text:
Hvat ger Royndarstøðin
vinna09-03-2017 - 19:49 - Jóanis Nielsen
Til fjølmiðlarnar Funningur tann 6. mars 2017
Hvat ger Royndarstøðin?
Á hvørjum ári fær Royndarstøðin á Búnaðarstovuni væl av almennum pengum til at gera royndir við, royndir, sum skulu menna landbúnaðin kring alt landið.
Fyri okkum, sum fáast við landbúnað, í mínum føri við seyðabrúk, tykist tað, sum um Royndmarstøðin livir sítt egna lív. Eg havi í øllum førum hvørki hoyrt ella sæð nakað til, at Royndarstøðin hevur gjørt nakrar glærfitiroyndir.
Heygsgarður, sum í síni tíð var tikin til "royndarbrúk", verður nú brúktur av teimum, sum starvast á Búnaðarstovuni. Tey brúka hagan, sum um tað var teirra egna brúk, undir skálkaskjólinum av, at tey gera almennar royndir.
Fyri kortum kom ein frágreiðing á heimasíðina hjá Búnaðarstovuni um hvussu seyður skal fóðrast við kraftfóðri, serliga fyri at ærnar skulu lemba tvey lomb. Frágreiðingin er ein beinleiðis avskrift av útlendskum heimasíðum, og hevur einki við føroyskar búnaðarroyndir at gera. Ein og hvør sum fæst við seyðahald, kann fara inn á hesar heimasíður, fyri at kunna seg um, hvussu seyðahald verður skipað har.
Annað er, hvussu hettar egnar seg til føroyskan seyð. Seyðahaldið í Føroyum er heilt annaleiðis enn í londunum kring okkum, og tí mugu vit ikki bert kopierað tað sum onnur gera, men gera okkara egnu royndir við seyðahaldi, við atlitið til føroysk viðurskiftir, sum eisini kunnu vera ymisk. Hjá summum ber væl til at fóðra seyðin um veturin, meðan onnur, sum hava óhøgligar hagar, hava ongan møguleika at geva seyðinum kraftfóður um veturin.
Í staðin fyri at taka støði í føroyskum viðurskiftum, og gera royndir, sum kunnu gagnað føroyskum seyðahaldi, sita fólk á Búnaðarstovuni og føroyska frágreiðingar á útlendskum heimasíðum, so tað sær út sum um Heygsgarður verður brúktur til almennar royndir, so sum upprunaliga ætlanin var.
Ein tann besti hátturin at gera royndir er at lata tey sum til dagligt arbeiða við landbúnaði, gera royndir á tí økinum, tey arbeiða við. Heima á Sandi hava vit dugnaligar bøndur, sum dyrka grønmeti, serliga eplir og røtur. Í staðin fyri at lata hesum dugnaligu fólkum pening til at gera royndir við at dyrka grønmeti, hevur Royndarstøðin havt fólk í almennum starvi, sum við almennum pengum, hava gjørt júst tað sama.
Tað eru rættuliga nógv fólk í Føroyum sum fáast við seyðahald. Ein stórur partur av hesum er frítíðarvirksemi, men er, hóast tað, týdningarmikið og ein partur av okkara mentan og siðaarvi, sum vit hava fingið frá okkara forfedrum.
Tann besti viðskerin føroyingar fáa er gott skerpikjøt. Spurningurin er, hvussu vit fáa gott skerpikjøt. Hesum hevur Royndarstøðin, fyri mært at síggja, ongan áhuga í. Í staðin fyri bert at skipa fyri landsumfatandi "veðra vakurleikakapping" á hvørjum ári, kundi dentur eisini veri lagdur á, at fingið so gott skerpikjøt sum gjørligt.
Sjálvur havi eg í mong ár gjørt royndir við at fáa gott skerpikjøt, kjøt, har fitin er glærfiti. Hevur ein seyður gleæfiti, er kjøtið eisini vælsmakkandi.
Tað krevur miðvísa aling at fáa seyð við glærfiti. Í staðin fyri bert at skipa fyri "veðra vakurleikakapping", átti dentur eisini at verið lagdur á, at ala seyð, sum hevur glærfiti.
Føroyska seyðakjøti er kent fyri sín góða smakk, men tað er ikki alt føroyskt seyðakjøt, sum er vælsmakkandi. Kjøt sum ikki grønkar, tá tað verður hongt í hjallin, hevur tálgafiti, og verður ikki so vælsmakkandi skerpikjøt.
Ein brundur við teimum skeivu eginleikunum, kann gera óbótaligan skaða. Tí er neyðugt at ansa sera væl eftir, áðrenn ein brundur verður sleptur í hagan at brunda. Um ein fær sær fremmandan brund, fyri ar blanda slagið, er best at lata brundin verða hjá nøkrum fáum óm, fyri at tryggja sær, at lombini undan honum hava glærfiti. Hava lombini glærfiti, kann brundurin verða brúktur í fleiri ár.
Royndarstøðin hevur, fyri mær at síggja, ikki havt serliga stóran áhuga fyri slíkum kanningum. Tey tosa um smakk á kjøti, men eingin uttan tey útvaldu, tey sum arbeiða á Búnaðarstovuni, vita hvussu kjøtið í haganum hjá Heygsgarði smakkar. Eingin veit heldur, um tey vita hvussu gott skerpikjøt smakkar.
Nei, lati okkum, sum fáast við landbúnað, gera tær neyðugu búnaðarroyndirnar, tað veri seg við grønmeti, seyðakjøti ella øðrum, sum tað almenna er áhuga í, og lat tey, sum høvdu rættin til Heygsgarð, fáa hagan aftur.
Gamla skipanin við at hava ein seyðaráðgeva, kundi verið sett á stovn aftur. Ein seyðaráðgevara sum ferðast kring landið, og tosar við tey, sum fáast við seyðahald. Hann kundi skipað fyri teimum neyðugu royndunum, m.a. við at fáa seyð við glærfiti. Royndarstøðin hevur prógvað, at hon ikki hevur sæð tað neyðuga í at standa á odda fyri glærfitiroyndum í Føroyum
Petur Skeel Skarðsá


text:
Hvørja leið vilja vit ganga? - Hugsjónir
- At kunngera gleðiboðskapin á ein hátt, sum er viðkomandi fyri føroyingar í 21. øld
- At hava eina samkomu, har øll tey, sum eru sorgarbundin, niðurboygd, vónleys og friðleys, kunnu finna kærleika, gleði, vón og frið í Kristusi
- At senda trúboðarar út um allan heim - og stuðla teimum andaliga og fíggjarliga
- At uppbyggja og stimbra børn Guds í Orðinum, soleiðis at tey nýta og menna gávur sínar
- At hava livandi tilbiðjan og lovsong
Hvussu skulu vit byrja nýggja samkomu? - Tørvur
- At fáa fólk at trívast andaliga
- At náa økið oman fyri Ringvegin fyrst og fremst (frá Villingardalsvegnum til Hvítanes) – 5000 fólk
- At hava ein vitnisburð, sum nær vantrúgvandi fyri Harran Jesus
- At náa tey, sum hoyra til eina samkomu, men ikki ganga á møti
- At náa alla familjuna
- At skapa eina atmosferu, har vitjandi kunnu kenna seg vælkomin
- At hava ein framtíðar miðdepil í Hoyvík
Hvat skal eyðkenna samkomuna Lívdina? - Hugmynd
- At vera fyridømi í leiðslu Matt. 5:15-16
- At røkta fylgið væl - umsorgan 1. Pæt. 5:1-2
- At allir limir trívast Áp. 16:13
- At endamálið er greitt og skilligt Áp. 13:36
- At sýna vitjandi vinalag 1. Tess. 2:1
- At allir limir eru tænarar Róm. 12:4-5
- At náa grannalagið út frá samkomuhúsinum Áp. 19:9-10
- At hava góðan sang og tónleik Sálm. 150
- At sýna dygd í øllum 2. Pæt. 1:5
- At læran er væl skipað 2. Tim. 2:15
- Ikki at óttast broytingar Markus 7:7-9
- At hava skipaðan og einfaldan bygnað Kol. 2:19
- At hava glaðan kristindóm Fil. 4:4
- At hava avslappaða atmosferu Jóh. 1:38-39
- At hava skipað og fræls møti 1. Kor. 14:40
- At hava fulltíðar tænarar Ef. 4:11


text:
Samandráttir úr Hvat kann Bíblian læra okkum?
Eitt yvirlit yvir bíbliuørindi, sum svara týðandi spurningum.
1. Hvør er sannleikin um Gud?
Bíblian fortelur okkum, hvør Gud er, og hvørjar kenslur hann hevur fyri okkum.
2. Bíblian – ein bók frá Gudi
Hvat er heilt serligt við hesi gomlu bókini?
3. Hvørja ætlan hevur Gud við jørðini?
Bíblian greiðir frá, hví lívið er so torført, og hvussu Gud fer at loysa trupulleikan.
4. Hvør er Jesus Kristus?
Jesus er meira enn ein merkisverdur søguligur persónur.
5. Endurloysingin – størsta gáva Guds
Størsta kærleiksgerð Guds gevur ævigar signingar.
6. Hvar eru tey deyðu?
Tað, sum Bíblian lærir okkum um deyðan, fríar okkum undan følskum lærum, ið geva eina skeiva mynd av Gudi.
7. Verulig vón fyri tey, sum eru deyð
Er deyðin endin á øllum?
8. Hvat er Guds ríki?
Milliónir biðja um, at Guds ríki skal koma. Men hvat er Guds ríki?
9. Vit liva á „síðstu døgum“
Tað, sum Bíblian boðar frá um endans tíð, hendir nú!
10. Hvussu kunnu andaskapningar ávirka okkum?
Nakrir einglar vilja hjálpa okkum, aðrir vilja skaða okkum.
11. Hví loyvir Gud líðingar?
Hví loyvir hin alvaldi Gud, at líðingar halda fram?
12. Ein liviháttur, sum dámar Gudi
Gud bjóðar okkum nakað einastandandi.
13. Lívið – sum Gud metir tað
Tað hevur týdning fyri Gud, hvussu vit meta lívið og blóðið.
14. Hvussu fáa vit eitt eydnuríkt familjulív?
Øll í familjuni hava ein týðandi leiklut.
15. Tilbiðingin, sum Gud góðkennir
Er allur átrúnaður sannur?
16. Tak støðu fyri sannari tilbiðing
Tær avgerðirnar, vit taka í lívinum, ávirka okkara vinalag við Gud.
17. Halt teg nær til Gud í bøn
Bíblian lærir okkum, hvussu umráðandi tað er at biðja til Gud, og hvussu vit skulu biðja.
18. Dópurin og títt samband við Gud
Hvat skalt tú gera, áðrenn tú verður doyptur?
19. Halt teg í kærleika Guds
Gud hjálpir okkum at vera trúføst.


text:
bloggoddur
mandag den 22. januar 2018
TAÐ
Tað sum líkist, líkist ikki.
`
lørdag den 20. januar 2018
HER
Her havi eg heldur ikki verið.
-
fredag den 19. januar 2018
EINGIN
Eingin hevur sæð hetta.
:
tirsdag den 16. januar 2018
HATTA
Hatta líkist akkurát!
.
GERÐ
Hatta kundi eg ikki havt gjørt.
,
mandag den 15. januar 2018
EINKI
Enn eina ferð skrivaði eg einki.
Enn eina ferð skrivaði eg einki.
;
tirsdag den 2. januar 2018
MERKILIGT
Einki at viðmerkja. Eg merki ikki viðin. Onga viðmerking er einki at merkja. Hvørki við ella merki. Vit brúka næstan ikki frímerkir longur. Tað hjálpti heldur ikki, at tey blivu sjálvklistrandi, so vit sloppu undan at smakka límið. Eingin vil hava brøv. Fólk skilja ikki hondskrift. Eingin skrivar. Bara knappaborðsgalróperandi, stavivillar undirlutakenslur á fesjubukkuni. Femifascistiskar hetzir blandaðar við hálvbýttum briksli úr Klakkkkksvík. So eru bæði kynini líkasum umboðað. Gott aftur við jólapyntingini. Hesum óhugnaliga hugnanum. Hvønn eta vit á jólum. Dunnuna ella veðrin. Skalt tú við til kirkjurenningina? Nei tú. Eg eri ikki ein kirkja. Eg eri eitt missiónshús og orki tí ikki so væl at renna. Heldur ikki at flenna. Og vit ynskja gott spýggjár til øll sum fáa sjóverk og hundasjúku av tí søtu stákanini. Og gott níggjuár til tey sum blíva níggju. Tíggjuár til tey sum eru ella verða tíggju. Eisini til tey sum tíggja sær antin væl ella illa ella bæði og eru níggjufírs ella níggjuhálvfems. Gott lýggjár til tey sum trúgva upp á, at tað verður eitt lýggjari ár. Annars mugu tey hava eitt gott troyggjuár. Og gott líggjaár til líggjamannin. Nei so mást tú eisini ynskja øllum eitt gott krígsár. Tað gongur ikki. Heilsur eru ikki altíð góðar fyri heilsuna. Best er at tiga og blíva við at krógva seg. Eg má fara nú. Birgar kemur við flagginum.
.


text:
Alternativt uppskot: Rullandi skipan við tilfeingisskatti
Dan Klein --- 13.03.2017 - 09:54
Mortan G. Berjastein, nevndarlimur í Føroya Fiskimannafelag, hevur saman við Sólfinni Hansen gjørt eitt alternativt uppskot til fiskivinnunýskipan. Loyvini skulu ikki sigast upp, men kvoturnar ásetast av nýggjum, og tilfeingisskattur skal vera á allari veiðu og virðisøking.
Ógreiðar útmeldingar og ruðuleiki eyðkennir almenna orðaskiftið og tað, sum politiska skipanin borðreiðir við í sambandi við, at vit skulu hava eina nýggja fiskivinnuskipan á nýggjárinum. Men okkara nýggja uppskot er so sera einfalt, at hvørt smábarn skilur tað, og afturat er tað bæði meira rættvíst og tryggjar stabilitet í vinnuni.
Tað sigur Mortan G. Berjastein, sum saman við Sólfinni Hansen á Kambsdali hevur gjørt eitt alternativt uppskot til nýskipanaruppskotið, sum samgongan júst hevur sent til hoyringar.
Mortan G. Berjastein hevur leingi talað fyri, at tilfeingisskattur ikki bert skal roknast í veiðuliðnum, men eisini av allari framleiðsluni og endaligu søluni til kundan. Afturfyri eigur partafelagsskatturin á fiskivinnuna at strikast, heldur hann.
Alternativa uppskotið byggir á eina rullandi skipan – eina grandfathering-skipan – har verandi loyvi kunnu halda fram, men sjálvar kvoturnar verða uppsagdar og ásettar av nýggjum. Nýggj loyvi skulu seljast á uppboðssølu, og allur veiddur fiskur skal seljast um uppboðssølu.
Í staðin fyri tilfeingisgjøld verður í alternativa uppskotinum mælt til, at ein tilfeingisskattur verður ásettur á til dømis 10 prosent av søluvirðinum, tá landað verður, síðani aftur á virðisøktu vøruna og at enda eisini á lidnu vøruna, tá hon verður seld.
Skipanin er sera einføld og rúmast á átta PowerPoint framløgumyndum,


text:
Ljósvíddin í eini roykrørskipan skal samsvara gagnvirkninum. Verða fleiri brenniútbúnaðir bundnir í somu roykrørskipan, verður ljósvíddin roknað út í mun til samlaða virknið frá brenniútbúnaðunum.
Fyri flestu brenniútbúnaðir kann framleiðarin upplýsa mesta gagnvirknaðin.
Týdningarmikið er, at ljósvíddin er lagað til brenniorkuna. Skeiv ljósvídd kann elva til vánaliga brenning og harvið vanda fyri kolsúrniseitran.
Vanliga eigur ljósvíddin at vera í minsta lagi 50 cm² (80 mm í tvørmáti) fyri brenniútbúnað til olju og í minsta lagi 175 cm² (150 mm í tvørmáti) fyri brenniútbúnað til fast brenni. Hetta er tó ikki galdandi fyri brenniútbúnað til lívrunnið brenni, ið hevur sjálvvirkandi áfylling.
”Bekendtgørelse om forskrifter for udførelse af gasinstallationer (gasreglementet)” setur ávísar treytir fyri íbinding av brenniútbúnaði til gass í roykrør, har annar brenniútbúnaður er íbundin.
Opnir eldstaðir (peisir) mugu einans bindast í egið sjálvstøðugt roykrør uttan íbinding av roykrøri frá øðrum eldstøðum.
Ljósvíddin í roykrørskipanini skal vera í minsta lagi 300 cm². Er fría opið í opna eldstaðnum (peisini) ikki størri enn 2.500 cm² (0,25 m²), kann ljósvíddin setast niður til 175 cm².
Viðvíkjandi opnum eldstøðum (peisum) til gass, kann vísast til ”Bekendtgørelse om forskrifter for udførelse af gasinstallationer (gasreglementet)”.


text:
Avbera vakrar oyggjar, sum vit eiga og hava okkara búgv.
Myndin er avbera sjáldsom og vøkur.
Sjįlvt um taš mangan regnar og illfżsi, so elska vit oyggjarnar. Serstakliga flųvar taš sįl og sinn, tį vit sķggja myndir av okkara nįttśru.
Robert Magnussen, sum ķ sķnum arbeiši feršast um landiš alt, hevur tikiš ręttiliga nógvar myndir og eru nakrar av teimum lagdar śt į hesi heimasķšu.
Far undir myndir og vel nįttśrumyndirnar hjį Roberti.
Heimasķšan fer at leggja fleiri av hansara myndum śt, so okkurt er at gleša seg til.


text:
Áhugin fyri Føroyum sum ferðamannaland heldur í tveir dagar. Camping yviri við Strond mánamorgunin 16. juni - og tveir dagar seinni, mikudagin 18. juni (Myndir: Birgir Kruse)
Ferðavinnuskeiðið er byrjað. Norrøna kemur fullfermd á Havnina við campingvonum, men teir steðga ikki leingi. Koma mánadag og fara av stað aftur mikudag. Kanska er steðgurin ófrívilligur, tí eftir øllum at døma bíða campingfólkini bara eftir at sleppa víðari til Íslands. Úr køksvindeyganum hevur hetta mynstur verið eyðsýnt í mong ár. Kanska er føroyska campingplássið als ikki so áhugavert, sum Rosie Swale-Pope vildi verða við herfyri. Síðani vit búsettust við hesum útsýni í 1988, hevur einki verið gjørt fyri at bøta um spartansku viðurskiftini á campingplássinum, so ferðafólk kanska vórðu freistaði at steðga eitt sindur longri enn tveir dagar. Eitt minstamál kundi verði at fingið ferðafólk í campingvogni at steðga til næsta túr við Norrønu til Íslands. Men hví, og til hvat? Her er kanska bara so spartanskt.


text:
Bakkafrost er í morgun fallið meira enn eina hálva milliard krónur í virði.
Orsøkin eru broytingarnar, sum íleggjararnir síggja, eftir at veljararnir í Bretlandi í gjár valdu, at tey skulu úr ES aftur.
Hetta skapar ótryggleika, tí eingin í veruleikanum, hvørjar veruligu avleiðingarnar vera, og tað endurspeglast á kursunum í keypskálunum, har teir stórt sæð yvir ein kamb vísa reyð tøl í dag. Summir meiri, aðrir minni.
At tað eru stór tøl, sum sveiggja, kann best lýsast við einum føroyskum dømi.
Bakkafrost, sum jú er skrásett í keypskálanum í Oslo, hevur í skrivandi løtu mist umleið eina hálva milliard í virði.
Tølini sveiggja nógv, og kunnu broytast báðar vegir, men tá dagurin byrjaði var fallið heilt upp í sjey prosent. Tað vil siga, at felagið frá morgunstundini var eina milliard minni vert enn tað var, tá keypskálin lat aftur í gjár.
Seinni hevur partabrævið fótað sær eitt sindur, og nú liggur fallið um trý prosent. Tað svarar til umleið 10 kursstig, sum aftur svarar til eina hálva milliard krónur.
Hvussu álvarsliga tølini skulu tulkast, er vælsaktans ivasamt, tí í løtuni er tað sum sagt eingin sum veruliga kennir avleiðingarnar av tí, sum hendi í Bretlandi í gjár.
Tað einasta, sum er heilt greitt er, at bretska fólkið hevur sagt, at tey vilja úr ES aftur, men spurningurin er, hvussu tað kemur at ganga fyri seg. Og undir hvørjum treytum.
Íleggjarar hava ofta hug til at reagera ógvusliga, og tað er ivaleyst tað, sum sæst aftur frá morgunstundini í dag.
Dagført:
Nú dagurin er liðugur, er myndin broytt eitt sindur, tá tað snýr seg um Bakkafrost. Felagið fótaði sær út á dagin og endaði við hægri kursi enn dagurin byrjaði við.
Samlaða myndin fyri partabrævamarknaðirnar í heiminum er tó tann sama sum hon var frá morgunstundini. Talan er um fall stórt sæð yvir alla linjuna.


text:
SolstadFarstad sparir meira enn teir væntaðu
Tá norsku reiðaríini Solstad Offshore, Farstad Shipping og Deep Seas Supply gjørdu av at leggja saman í februar í ár, var hetta við ynski um at spara 450 – 600 miljónir norskar krónur um árið. Nú má hetta sparimálið økjast.
Nú fyrsta árið sum samanlagt felag er um at vera runnið, eru sparingarnar hjá felagnum farnar upp um 400 miljónir krónur.
Tí økir leiðslan nú sparimálið til 700 – 800 miljónir næsta ár, verður upplýst í eini fráboðan til keypskálan í Oslo.
Sparingarnar eru millum annað funnar í umsitingini á landi, broyttari samanseting av manningunum á skipunum og á mongum øðrum økjum, sum felagið ikki vil koma nærri inn á.
Kelda: skipsrevyen.no


text:
Á fólkaatkvøðuni hósdagin um framtíðina hjá Bretlandi í Evropa valdu 52 prosent av teimum, sum fóru á val, at Bretland skuldi fara úr ES, og 48 prosent vildu, at Bretland skuldi vera verandi í Evropeiska Samveldinum.
Úrslitið kom dátt við hjá nógvum í Bretlandi, og nú hevur meir enn ein millión fólk undirskrivað eina áheitan á internetinum, har heitt verður á bretska tjóðartingið um at skipa fyri eini nýggjari fólkaatkvøðu um sama spurning.
Hetta skal gerast við at seta eina lóg í gildi, sum sigur, at allar fólkaatkvøður um ES-spurningar, har meirilutin er lutfalsliga tepur, skulu føra til eina nýggja fólkaatkvøðu.
Orðarætt sigur áheitanin: ”Vit undirritaðu heita á stjórnina um at seta eina lóg í gildi um, at atkvøðumeirilutin hjá Remain ella Leave er minni enn 60 prosent, grundað á eina vallutøku á minni enn 75 prosent, skal ein nýggj fólkaatkvøða verða.”
Vallutøkan á fólkaatkvøðuni hósdagin var 72 prosent.
Leygarmorgunin fór talið av undirskriftum upp um milliónina, og flestu undirskriftir komu úr London, Brighton, Oxford, Cambridge og Manchester. Hetta samsvarar eisini væl við, hvar undirtøkan fyri ”Remain-leguni” var størst á fólkaatkvøðuni hósdagin.
Tað er tó ikki vist, at ein sovorðin lóg yvirhøvur kann setast í gildi nú og so hava afturvirkandi kraft. Summi av teimum, sum hava skrivað undir, hava eisini uppfatað tað soleiðis, at ein sovorðin lóg longu er í gildi, men so er ikki.
Ein av forsprákarunum fyri at fara úr ES er Nigel Farage, leiðari í UKIP-flokkinum. Tá flestu veljarakanningar í mai mánaði bendu á, at Remain fór at fáa meiriluta, segði hann soleiðis við blaðið The Mirror: ”Um fólkaatkvøðan endar 52-48, hevði tað í stóran mun verið talan um 'unfinished business'. Um Remain hinvegin vinnur við tveimum triðingum móti einum, er tað avgjørt.”
Hetta nevndi hann einki um, tá hann fríggjadagin, dagin eftir fólkaatkvøðuna, tosaði um ”Independence Day” hjá Bretlandi.
Kelda: The Independent


text:
- Tíðindi, mentan og ítróttur
Radarin: Fiskivinnunýskipanin verður vigað
Tak niður
Í hvønn mun stendur úrslitið mát við ambitiónirnar?
Vit tosa við nøkur av teimum, sum landsstýrismaðurin valdi í nýskipanarnevndina, sum skuldi gera tilmæli um eina nýggja og varandi fiskivinnuskipan.
Eisini spyrja vit, hvussu umsitingarætlanir fara at broyta røktina av fiskastovnunum undir Føroyum. Og seinast í sendingini kjakast tveir politikarar um javnvágina millum vinnulig og sosial atlit í nýggju fiskivinnulóggávuni og hví breiða semjan ongantíð kom.
Luttakarar:
Unn Laksá, PhD í stjórnmálafrøði
Egil Olsen, fiskivinnufrøðingur
Eilif Gaard, stjóri á Havstovuni
Bjørt Samuelsen, Tjóðveldi, forkvinna í Vinnunevndini
Magni Laksáfoss, Sambandsflokkurin


text:
Enska heiti: Bachelor of Science in Nursing
Lestrartíð: 4 ár
Umsóknarfreist: Kvota 2 - 15. apríl. Kvota 1 - 1. juli
Skúlabyrjan: august
Útbúgvingarstovnur: Fróðskaparsetur Føroya
Útbúgvingarstaður: Tórshavn
Endamálið við útbúgvingini er at geva lesandi førleika eftir lokna útbúgving at kunna virka sjálvstøðugt sum sjúkrarøktarfrøðingur og vera við í fakligum og tvørfakligum samstarvi.
Útbúgvingin fevnir um ástøðiliga undirvísing á Setrinum samanlagt í 2½ ár og kliniska undirvísing samanlagt í 1½ ár á ymsum deildum á sjúkrahúsum, ellis- og røktarheimum, viðgerðar- og fyribyrgingarstovnum, í heimatænastuni kring landið og í venjingarstovu á Setrinum.
Útbúgvingin skal, í samsvari við ta samfelagsligu, vísindaligu og tøkniligu menningina og tørvin á sjúkrarøkt, geva teimum lesandi førleika í ástøðiligum og kliniskum sjúkrarøktarkunnleika.
Til at verða upptikin á útbúgvingina í sjúkrarøktarfrøði á bachelorstigi krevst gymnasialt miðnámsprógv við nóg góðum miðaltali.
Verður søkt eftir kvotu 2, kunnu aðrar fortreytir við javnsettum kunnleikastøði góðtakast eftir nærri meting.
Tey, sum søkja inn at lesa sjúkrarøktarfrøði, skulu hava fyrstuhjálparprógv. Er prógvið eldri enn 3 ár í september 2017, skal skeiðið takast umaftur. Sjúkrarøktarfrøðiskúlin skipar fyri skeiði í fyrstuhjálp, áðrenn farið verður undir skúlaárið. Lesandi rinda skeiðskostnaðin.
Við útbúgvingini sum sjúkrarøktarfrøðingur fært tú førleika til at røkta sjúk fólk í øllum aldrum og lívsstøðum. Tú fært eisini førleika at fyribyrgja sjúku og fremja heilsu.
BSc lesturin gevur atgongd til master- ella kandidatútbúgvingar bæði innan sjúkrarøktarfrøði og á øðrum økjum. Tað er lærustovnurin, sum søkt verður inn á, sum avger upptøkutreytirnar.
Fróðskaparsetur Føroya - www.setur.fo
Tú kanst venda tær til Johild Dulavík, lestrarvegleiðara johild.dulavík@skulin.fo ella Súsonnu M. Mortensen, útbúgvingarleiðara, susannam@setur.fo.
Sjúkrarøktarfrøðislesandi á Fróðskaparsetur Føroya
Alisa Joensen, 25 ár
”Útbúgvingin snýr seg um menniskjað. Hvussu tað likamliga, sálarliga, andaliga og sosiala ávirkar heilsu, avlamni og tað at vera doyggjandi. ”
Hví skal ein velja hesa útbúgvingina?
”Um man ynskir at arbeiða við menniskjum, ikki er bangin fyri avbjóðingum og veruliga vil gera mun, so haldi eg, at hetta er ein ordiliga góð útbúgving og harafturat er útbúgvingin so fjølbroytt, at tú kanst arbeiða allastaðni í verðini”.